title: 2012 m. spalio 26 d. Komisijos įgyvendinimo reglamentas (ES) Nr. 996/2012, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai ir panaikinamas Įgyvendinimo reglamentas (ES) Nr. 284/2012  Tekstas svarbus EEE

text:
27.10.2012

               LT

               Europos Sąjungos oficialusis leidinys

               L 299/31

         KOMISIJOS ĮGYVENDINIMO REGLAMENTAS (ES) Nr. 996/2012
   2012 m. spalio 26 d.
   kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai ir panaikinamas Įgyvendinimo reglamentas (ES) Nr. 284/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
   kadangi:

               (1)

               Reglamento (EB) Nr. 178/2002 53 straipsnyje nustatyta galimybė Sąjungai imtis atitinkamų iš trečiųjų šalių importuojamiems maisto produktams ir pašarams taikomų skubių priemonių, kuriomis siekiama apsaugoti žmonių ir gyvūnų sveikatą arba aplinką, jeigu pavienių valstybių narių taikomomis priemonėmis tinkamai išvengti pavojaus neįmanoma;

               (2)

               po 2011 m. kovo 11 d. įvykusios avarijos Fukušimos branduolinėje elektrinėje Komisijai pranešta, kad tam tikruose Japonijos kilmės maisto produktuose radionuklidų lygis viršijo Japonijoje taikomus maisto produktų taršos lygius. Ši tarša gali būti pavojinga Sąjungos gyventojų ir gyvūnų sveikatai, todėl 2011 m. kovo 25 d. priimtas Komisijos įgyvendinimo reglamentas (ES) Nr. 297/2011, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiųstų pašarų ir maisto produktų importo reikalavimai (2). Tas reglamentas buvo pakeistas Komisijos įgyvendinimo reglamentu (ES) Nr. 961/2011 (3), kuris vėliau buvo pakeistas Komisijos įgyvendinimo reglamentu (ES) Nr. 284/2012 (4);

               (3)

               Įgyvendinimo reglamentas (ES) Nr. 284/2012 kelis kartus iš dalies keistas siekiant atsižvelgti į padėties pokyčius. Kadangi dabar reikalingi nauji pakeitimai, Įgyvendinimo reglamentą (ES) Nr. 284/2012 reikėtų pakeisti nauju reglamentu;

               (4)

               galiojančios priemonės peržiūrėtos atsižvelgiant į Japonijos valdžios institucijų pateiktus antro augimo sezono po avarijos duomenis apie daugiau kaip 26 000 pašarų ir maisto produktų užteršimo radioaktyviomis medžiagomis atvejų;

               (5)

               tikslinga šio reglamento nuostatų netaikyti asmeninėms siuntoms. Dėl gyvūninių maisto produktų bei pašarų reikėtų pateikti nuorodą į 2009 m. kovo 5 d. Komisijos reglamento (EB) Nr. 206/2009 dėl gyvūninių produktų asmeninių siuntų įvežimo į Bendriją, iš dalies keičiančio Reglamentą (EB) Nr. 136/2004 (5), nuostatas. Dėl kitų pašarų ir maisto produktų turėtų būti nustatyta, kad siuntos gali būti laikomos asmeninėmis siuntomis tik jei jos yra nekomercinės ir skirtos privačiam asmeniui vartoti ar naudoti;

               (6)

               Japonijos valdžios institucijos pateikė Komisijai išsamios informacijos, kad be alkoholinių gėrimų, kuriems specialūs reikalavimai nebuvo taikomi(sakės, viskio ir shochu), kitų alkoholinių gėrimų radioaktyvumo lygis taip pat labai nežymus. Poliravimo ir fermentavimo metu alkoholinių gėrimų radioaktyvumo lygis gerokai sumažėja. Todėl, siekiant sumažinti Japonijos valdžios institucijų ir importuojančių valstybių narių kompetentingų institucijų administracinę naštą, reikėtų tam tikriems kitiems alkoholiniams gėrimams netaikyti šio reglamento;

               (7)

               iš Japonijos valdžios institucijų pateiktų duomenų matyti, kad nebūtina toliau taikyti reikalavimą prieš eksportuojant į Sąjungą imti Jamanašio ir Šidzuokos prefektūrų kilmės pašarų ir maisto produktų mėginius ir juos tirti dėl radioaktyvumo lygio. Reikalavimas imti mėginius ir juos tirti turėtų būti toliau taikomas tik Šidzuokos kilmės arbatai ir Šidzuokos ir Jamanašio kilmės grybams;

               (8)

               kadangi Fukušimos prefektūros kilmės pašarų ir maisto produktų radioaktyvumo lygis vis dar neatitinka reikalavimų arba yra didelis, reikėtų toliau taikyti galiojantį reikalavimą prieš eksportuojant į Sąjungą imti visų tos prefektūros kilmės pašarų ir maisto produktų mėginius ir juos tirti. Tačiau tokiems pašarams ir maisto produktams turėtų būti toliau taikomos bendrosios išimtys (pvz., kaip alkoholiniams gėrimams ir asmeninėms siuntoms);

               (9)

               reikėtų apriboti šiuo metu galiojantį reikalavimą prieš eksportuojant į Sąjungą imti visų Gunmos, Ibarakio, Točigio, Miagio, Saitamos, Tokijo, Ivatės, Čibos ir Kanagavos prefektūrų kilmės pašarų ir maisto produktų mėginius ir juos tirti, ir šį reikalavimą taikyti tik grybams, arbatai, žuvininkystės produktams, tam tikriems valgomiesiems laukiniams augalams, tam tikroms daržovėms, tam tikriems vaisiams, ryžiams, sojos pupelėms ir iš jų pagamintiems perdirbtiems arba šalutiniams produktams. Tie patys reikalavimai turėtų būti taikomi sudėtiniams maisto produktams, kurių sudėtyje sudedamoji (-osios) dalis (-ys), kurią (-ias) reikalaujama tirti prieš eksportuojant į Sąjungą, sudaro daugiau kaip 50 proc.;

               (10)

               iš importuojamų produktų patikrinimų rezultatų matyti, kad Japonijos valdžios institucijos tinkamai įgyvendina Sąjungos teisės aktuose numatytas specialias sąlygas, o šių sąlygų nesilaikymo atvejų nenustatyta ilgiau nei metus. Todėl reikėtų rečiau atlikti importuojamų produktų patikrinimus ir teikti jų rezultatų ataskaitas Komisijai;

               (11)

               reikėtų numatyti vėl peržiūrėti nuostatas, kai bus gauti trečio augimo sezono po avarijos pašarų ir maisto produktų mėginių ėmimo ir tyrimo dėl radioaktyvumo lygio rezultatai, t. y. iki 2014 m. kovo 31 d. Tačiau su produktais, kurių derlius nuimamas daugiausia antro augimo sezono antroje pusėje ir kurių visi antro augimo sezono duomenys iki minėtos datos dar nebus gauti, susijusias nuostatas reikėtų numatyti peržiūrėti iki 2013 m. kovo 31 d.;

               (12)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Taikymo sritis
   Šis reglamentas taikomas Japonijos kilmės arba iš jos išsiųstiems pašarams ir maisto produktams, kaip apibrėžta Tarybos reglamento (Euratomas) Nr. 3954/87 (6) 1 straipsnio 2 dalyje, išskyrus:

               a)

               produktus, kurie išvežti iš Japonijos iki 2011 m. kovo 28 d.,

               b)

               produktus, kurie gauti ir (arba) perdirbti iki 2011 m. kovo 11 d.,

               c)

               alkoholinius gėrimus, kurių KN kodai 2203–2208,

               d)

               asmenines gyvūninių maisto produktų bei pašarų siuntas, kurioms taikomas Reglamento (EB) 206/2009 2 straipsnis,

               e)

               nekomercines maisto produktų bei pašarų, išskyrus gyvūninius maisto produktus bei pašarus, asmenines siuntas, skirtas tik privačiam asmeniui vartoti ar naudoti. Kilus abejonių, prievolė įrodyti tenka siuntos gavėjui.

         2 straipsnis
   Sąvokų apibrėžtys
   Šiame reglamente „Japonijos teisės aktuose nustatytos pereinamojo laikotarpio priemonės“ – pereinamojo laikotarpio priemonės, kurias dėl didžiausio cezio-134 ir cezio-137 sumos lygio, kaip išdėstyta III priede, 2012 m. vasario 24 d. patvirtino Japonijos valdžios institucijos.
   „Siunta“ – tam tikras tos pačios klasės ar aprašo pašarų ar maisto produktų, kuriems taikomas šis reglamentas ir kurie, nepažeidžiant 5 straipsnyje nurodytoje deklaracijoje nustatytų apribojimų, vežami su tuo (-ais) pačiu (-iais) dokumentu (-ais), ta pačia transporto priemone ir iš tos (-ų) pačios (-ių) Japonijos prefektūros (-ų), kiekis.
   3 straipsnis
   Importas į Sąjungą
   1 straipsnyje nurodytus pašarus ir maisto produktus (toliau – produktai) į Sąjungą leidžiama importuoti tik jeigu jie atitinka šiame reglamente išdėstytus reikalavimus.
   4 straipsnis
   Didžiausias cezio-134 ir cezio-137 lygis
   1.   1 straipsnyje nurodyti produktai, išskyrus išvardytus III priede, turi atitikti II priede nustatytą didžiausią cezio-134 ir cezio-137 sumos lygį.
   2.   III priede išvardyti produktai turi atitikti tame priede nustatytą didžiausią radioaktyviojo cezio lygį.
   5 straipsnis
   Deklaracija
   1.   Prie kiekvienos 1 straipsnyje nurodytų produktų siuntos pridedama pagal 6 straipsnį parengta ir pasirašyta galiojanti deklaracija.
   2.   1 dalyje nurodytoje deklaracijoje:

               a)

               patvirtinama, kad produktai atitinka galiojančius Japonijos teisės aktus ir

               b)

               nurodoma, ar produktams taikytinos Japonijos teisės aktuose nustatytos pereinamojo laikotarpio priemonės.

         3.   Be to, 1 dalyje nurodytoje deklaracijoje patvirtinama, kad:

               a)

               produktai gauti ir (arba) perdirbti iki 2011 m. kovo 11 d. arba

               b)

               produktų, išskyrus Šidzuokos prefektūros kilmės arbatą ir grybus ir Jamanašio prefektūros kilmės grybus, kilmės prefektūros nėra Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir jie nėra siunčiami iš šių prefektūrų, arba

               c)

               produktų kilmės prefektūros yra Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir jie yra siunčiami iš šių prefektūrų, tačiau jie nėra išvardyti šio reglamento IV priede (todėl šių produktų nereikalaujama tirti prieš eksportuojant), arba

               d)

               produktai siunčiami iš Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūrų, tačiau jos nėra produktų kilmės prefektūros ir tranzito metu produktai nebuvo paveikti radioaktyvios spinduliuotės, arba

               e)

               jei produktai yra Šidzuokos prefektūros kilmės arbata ar grybai arba Jamanašio prefektūros kilmės grybai, iš jų pagaminti šalutiniai produktai arba kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 proc., prie jų pridedama mėginių ėmimo ir tyrimų rezultatų ataskaita, arba

               f)

               jei šio Reglamento IV priede išvardyti produktai yra Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūrų kilmės arba yra kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 proc., prie jų pridedama mėginių ėmimo ir tyrimų rezultatų ataskaita. IV priede pateiktu produktų sąrašu nedaromas poveikis 1997 m. sausio 27 d. Europos Parlamento ir Tarybos reglamentu (EB) Nr. 258/97 dėl naujų maisto produktų ir naujų maisto komponentų (7) nustatytiems reikalavimams, arba

               g)

               jei produktų ar daugiau kaip 50 proc. juos sudarančių sudedamųjų dalių kilmė nežinoma, prie jų pridedama mėginių ėmimo ir tyrimų rezultatų ataskaita.

         4.   3 dalies f punktas taip pat taikomas tame punkte nurodytų prefektūrų pakrančių vandenyse pagautiems ar gautiems produktams, neatsižvelgiant į tai, kur šie produktai iškelti į sausumą.
   6 straipsnis
   Deklaracijos parengimas ir pasirašymas
   1.   5 straipsnyje nurodyta deklaracija rengiama pagal I priede pateiktą pavyzdį.
   2.   5 straipsnio 3 dalies a, b, c arba d punktuose nurodytų produktų deklaracijas pasirašo Japonijos kompetentingos institucijos įgaliotas atstovas arba Japonijos kompetentingos institucijos įgaliotos instancijos įgaliotas atstovas, veikiantis Japonijos kompetentingos institucijos įgaliojimu ir jai prižiūrint.
   3.   5 straipsnio 3 dalies e, f ir g punktuose nurodytų produktų deklaraciją pasirašo Japonijos kompetentingos institucijos įgaliotas atstovas ir prie jos pridedama mėginių ėmimo ir tyrimų rezultatų ataskaita.
   7 straipsnis
   Identifikacija
   Kiekvienai 1 straipsnyje nurodytų produktų siuntai suteikiamas kodas, kuris nurodomas 5 straipsnio 1 dalyje minėtoje deklaracijoje, 5 straipsnio 3 dalyje minėtoje tyrimų ataskaitoje, sanitariniame sertifikate ir visuose prekybos dokumentuose, kurie pridedami prie siuntos.
   8 straipsnis
   Pasienio kontrolės postai ir nustatyti įvežimo punktai
   1 straipsnyje nurodytų produktų siuntos, kurioms netaikoma Tarybos direktyva 97/78/EB (8), į Sąjungą įvežamos per nustatytą įvežimo punktą, kaip apibrėžta Komisijos reglamento (EB) Nr. 669/2009 (9) 3 straipsnio b punkte (toliau – nustatytas įvežimo punktas).
   9 straipsnis
   Išankstinis pranešimas
   Pašarų ir maisto ūkio subjektai arba jų atstovai iš anksto praneša pasienio kontrolės posto arba nustatyto įvežimo punkto kompetentingoms institucijoms apie visas 1 straipsnyje nurodytų produktų siuntas bent dvi darbo dienas prieš fizinį siuntos atvežimą.
   10 straipsnis
   Oficialūs patikrinimai
   1.   Pasienio kontrolės posto arba nustatyto įvežimo punkto kompetentingos institucijos:

               a)

               patikrina visų 1 straipsnyje nurodytų produktų siuntų dokumentus,

               b)

               atlieka 5 proc. siuntų fizinius ir tapatumo patikrinimus, įskaitant laboratorinius tyrimus dėl cezio-134 ir cezio-137.

         2.   Oficialios kontrolės priemonės siuntoms taikomos ne ilgiau kaip penkias darbo dienas, kol bus gauti laboratorinio tyrimo rezultatai.
   3.   Jei iš laboratorinio tyrimo rezultatų paaiškėja, kad pateiktos garantijos neatitinka tikrovės, laikoma, kad deklaracija negalioja, o pašarų ir maisto produktų siunta neatitinka šio reglamento nuostatų.
   11 straipsnis
   Sąnaudos
   Visas 10 straipsnyje nurodytų oficialių patikrinimų ir priemonių, taikomų reikalavimų neatitinkančioms siuntoms, sąnaudas padengia pašarų ir maisto ūkio subjektai.
   12 straipsnis
   Išleidimas į laisvą apyvartą
   Siuntos į laisvą apyvartą gali būti išleidžiamos tik jei pašarų ir maisto ūkio subjektai ar jų atstovai muitinei pateikia 5 straipsnio 1 dalyje nurodytą deklaraciją,

               a)

               kurią tinkamai patvirtino pasienio kontrolės posto arba nustatyto įvežimo punkto kompetentinga institucija ir

               b)

               kuria įrodoma, kad buvo atlikti 10 straipsnyje nurodyti oficialūs patikrinimai ir gauti palankūs rezultatai.

         13 straipsnis
   Reikalavimų neatitinkantys produktai
   Šio reglamento reikalavimų neatitinkantys produktai rinkai neteikiami. Tokie produktai sunaikinami laikantis saugos reikalavimų arba grąžinami į kilmės šalį.
   14 straipsnis
   Pranešimai
   Pasinaudodamos skubių pranešimų apie nesaugų maistą ir pašarus sistema (RASFF) valstybės narės kas tris mėnesius praneša Komisijai apie visus gautus tyrimų rezultatus. Ši ataskaita pateikiama per mėnesį po kiekvieno ketvirčio pabaigos.
   15 straipsnis
   Panaikinimas
   Įgyvendinimo reglamentas (ES) Nr. 284/2012 panaikinamas.
   Nuorodos į panaikintą reglamentą laikomos nuorodomis į šį reglamentą.
   16 straipsnis
   Pereinamojo laikotarpio priemonė
   Nukrypstant nuo 3 straipsnio, 1 straipsnyje nurodytus produktus galima importuoti į Sąjungą, jei jie atitinka Įgyvendinimo reglamentą (ES) Nr. 284/2012 šiais atžvilgiais:

               a)

               produktai išvežti iš Japonijos prieš įsigaliojant šiam reglamentui arba

               b)

               prie produktų pridedama Įgyvendinimo reglamente (ES) Nr. 284/2012 nustatyta deklaracija, išduota iki 2012 m. lapkričio 1 d., o produktai išvežti iš Japonijos iki 2012 m. gruodžio 1 d.

         17 straipsnis
   Įsigaliojimas ir taikymo laikotarpis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo įsigaliojimo dienos iki 2014 m. kovo 31 d.
   Dėl produktų, kurių derlius nuimamas daugiausia rugpjūčio – lapkričio mėn., ir žuvies bei žuvininkystės produktų šis reglamentas peržiūrimas iki 2013 m. kovo 31 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 26 d.

            Komisijos vardu

            Pirmininkas

         José Manuel BARROSO

      (1)  OL L 31, 2002 2 1, p. 1.

      (2)  OL L 80, 2011 3 26, p. 5.

      (3)  OL L 252, 2011 9 28, p. 10.

      (4)  OL L 92, 2012 3 30, p. 16.

      (5)  OL L 77, 2009 3 24, p. 1.

      (6)  OL L 371, 1987 12 30, p. 11.

      (7)  OL L 43, 1997 2 14, p. 1.

      (8)  OL L 24, 1998 1 24, p. 9.

      (9)  OL L 194, 2009 7 25, p. 11.

      I PRIEDAS

         Deklaracija, išduodama į Sąjungą importuojant

      … (produktai ir kilmės šalis)

         Partijos identifikavimo kodas … Deklaracijos numeris …

      Remdamasis Komisijos įgyvendinimo reglamento (ES) Nr. 996/2012, kuriuo dėl avarijos Fukušimos branduolinėje elektrinėje nustatomi specialūs Japonijos kilmės arba iš jos išsiustų pašarų ir maisto produktų importo reikalavimai, nuostatomis
      …
      (Įgyvendinimo reglamento (ES) Nr. 996/2012 6 straipsnio 2 ar 3 dalyje nurodytas įgaliotas atstovas)
      PATVIRTINA, kad …
      … (1 straipsnyje nurodyti produktai)
      iš šios siuntos, sudarytos iš: …
      … (siuntos aprašas, produktai, pakuočių skaičius ir rūšis, bruto arba neto svoris)
      pakrautos … (pakrovimo vieta)
      (vieta) … (pakrovimo data)
      … (vežėjo identifikavimas)
      vežamos į … (paskirties vieta ir šalis)
      siunčiamos iš …
      … (siuntėjo pavadinimas ir adresas)
      dėl didžiausio cezio-134 ir cezio-137 sumos lygio atitinka galiojančius Japonijos teisės aktus.
      PATVIRTINA, kad siunčiamiems pašarams ar maisto produktams

                  

                     netaikomos Japonijos teisės aktuose nustatytos pereinamojo laikotarpio priemonės dėl didžiausio cezio-134 ir cezio-137 sumos lygio (žr. įgyvendinimo reglamento (ES) Nr. 996/2012 III priedą);

                  

                     taikomos Japonijos teisės aktuose nustatytos pereinamojo laikotarpio priemonės dėl didžiausio cezio-134 ir cezio-137 sumos lygio (žr. įgyvendinimo reglamento (ES) Nr. 996/2012 III priedą).

            PATVIRTINA, kad siunčiami:

                  

                  pašarai ar maisto produktai gauti ir (arba) perdirbti iki 2011 m. kovo 11 d.;

                  

                  pašarai ar maisto produktai, kurių kilmės prefektūros nėra Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir jie nėra siunčiami iš šių prefektūrų, išskyrus Šidzuokos prefektūros kilmės arbatą ir grybus ir Jamanašio prefektūros kilmės grybus;

                  

                  pašarai ir maisto produktai siunčiami iš Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūrų, tačiau jos nėra produktų kilmės prefektūros ir tranzito metu produktai nebuvo paveiktas radioaktyvios spinduliuotės;

                  

                  įgyvendinimo reglamentas (ES) Nr. 996/2012 IV priede neišvardyti pašarai ir maisto produktai, kurių kilmės prefektūros yra Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir jie yra siunčiami iš šių prefektūrų;

                  

                  Šidzuokos prefektūros kilmės arbata arba grybai arba kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 proc., kurių mėginiai paimti … (data), o laboratoriniai tyrimai atlikti …
                  (data) …
                  (laboratorijos pavadinimas) siekiant nustatyti radionuklidų cezio-134 ir cezio-137 lygį. Tyrimų ataskaita pridedama;

                  

                  Jamanašio prefektūros kilmės grybai arba kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 proc., kurių mėginiai paimti … (data), o laboratoriniai tyrimai atlikti …
                  (data) …
                  (laboratorijos pavadinimas) siekiant nustatyti radionuklidų cezio-134 ir cezio-137 lygį. Tyrimų ataskaita pridedama;

                  

                  įgyvendinimo reglamentas (ES) Nr. 996/2012 IV priede išvardyti pašarai ir maisto produktai arba kombinuotieji pašarai ar sudėtiniai maisto produktai, kurių sudėtyje tokių produktų yra daugiau kaip 50 proc., kurių kilmės prefektūros yra Fukušimos, Gunmos, Ibarakio, Točigio, Miagio, Saitamos, Tokijo, Čibos, Kanagavos ir Ivatės prefektūros ir kurių mėginiai paimti … (data), o laboratoriniai tyrimai atlikti … (data) … (laboratorijos pavadinimas) siekiant nustatyti radionuklidų cezio-134 ir cezio-137 lygį. Tyrimų ataskaita pridedama;

                  

                  pašarai ir maisto produktai, kurių kilmė nežinoma, arba kurių sudedamosios (-ųjų) dalies (-ių), sudarančios (-ų) daugiau kaip 50 proc. šių pašarų ir maisto produktų, kilmė nežinoma, ir kurių mėginiai paimti … (data), o laboratoriniai tyrimai atlikti … (data) … (laboratorijos pavadinimas) siekiant nustatyti radionuklidų cezio-134 ir cezio-137 lygį. Tyrimų ataskaita pridedama.

            Pasirašyta … (vieta ir data) …
      Antspaudas ir parašas (įgyvendinimo reglamento (ES) Nr. 996/2012 6 straipsnio 2 ar 3 dalyje nurodytas įgaliotas atstovas)

         Šią dalį pildo pasienio kontrolės posto arba nustatyto įvežimo punkto kompetentinga institucija

                  

                  Muitinė priėmė šią siuntą, kad ji būtų išleista į laisvą apyvartą Sąjungoje.

                  

                  Muitinė NEPRIĖMĖ šios siuntos, kad ji būtų išleista į laisvą apyvartą Sąjungoje.

            …
      (valstybės narės kompetentinga institucija)
      …

                  Data

                  Antspaudas

                  Parašas

      II PRIEDAS

         Japonijos teisės aktuose nustatyti didžiausi maisto produktų taršos lygiai
          (1)
         (Bq/kg)

                  Kūdikiams ir mažiems vaikams skirti maisto produktai

                  Pienas ir pieno gėrimai

                  Kiti maisto produktai, išskyrus - mineralinį vandenį ir panašius gėrimus - iš nefermentuotų lapų užpilo pagamintą arbatą

                  Mineralinis vanduo bei panašūs gėrimai ir iš nefermentuotų lapų užpilo pagaminta arbata

                  Cezio-134 ir cezio-137 suma

                  50 (2)

                  50 (2)

                  100 (2)

                  10 (2)

         Japonijos teisės aktuose nustatyti didžiausi pašarų taršos lygiai
          (3)
         (Bq/kg)

                  Galvijams ir arkliams skirtas pašaras

                  Naminiams paukščiams pašaras

                  Naminiams paukščiams pašaras

                  Žuvims skirtas pašaras (5)

                  Cezio-134 ir cezio-137 suma

                  100 (4)

                  80 (4)

                  160 (4)

                  40 (4)

         (1)  Sausiems produktams, kurie skirti vartoti juos atgaminus, didžiausias lygis taikomas atgamintam ir paruoštam vartoti produktui.
      Džiovintiems grybams taikomas atgaminimo koeficientas yra 5.
      Arbatai didžiausias lygis taikomas iš arbatžolių pagamintam užpilui. Džiovintos arbatos perdirbimo koeficientas yra 50, todėl džiovintiems arbatos lapams nustačius 500 Bq/kg didžiausią lygį užtikrinama, kad užpiltos arbatos lygis neviršija 10 Bq/kg didžiausio lygio.

         (2)  Siekiant derėjimo su šiuo metu Japonijoje taikomais didžiausiais taršos lygiais, šiomis vertėmis laikinai pakeičiamos Tarybos reglamentu (Euratomas) Nr. 3954/87 nustatytos vertės.

         (3)  Didžiausias lygis siejamas su pašarais, kurių drėgnis yra 12 proc.

         (4)  Siekiant derėjimo su šiuo metu Japonijoje taikomais didžiausiais taršos lygiais, šiomis vertėmis laikinai pakeičiama Komisijos reglamentu (Euratomas) Nr. 770/90 (OL L 83, 1990 3 30, p. 78) nustatyta vertė.

         (5)  Išskyrus pašarą, skirtą dekoratyvinėms žuvims.

      III PRIEDAS

         Šiam reglamentui taikomos Japonijos teisės aktuose nustatytos pereinamojo laikotarpio priemonės

                  a)

                  Radioaktyviojo cezio lygis piene ir pieno produktuose, mineraliniame vandenyje bei panašiuose gėrimuose, pagamintuose ir (arba) perdirbtuose iki 2012 m. kovo 31 d., neviršija 200 Bq/kg. Radioaktyviojo cezio lygis kituose maisto produktuose, išskyrus ryžius, sojos pupeles ir iš jų pagamintus perdirbtus produktus, kurie pagaminti ir (arba) perdirbti iki 2012 m. kovo 31 d., neviršija 500 Bq/kg.

                  b)

                  Radioaktyviojo cezio lygis ryžių produktuose, pagamintuose ir (arba) perdirbtuose iki 2012 m. rugsėjo 30 d., neviršija 500 Bq/kg.

                  c)

                  Radioaktyviojo cezio lygis sojos pupelėse, gautose ir pateiktose rinkai iki 2012 m. gruodžio 31 d., neviršija 500 Bq/kg.

                  d)

                  Radioaktyviojo cezio lygis sojos pupelių produktuose, pagamintuose ir (arba) perdirbtuose iki 2012 m. gruodžio 31 d., neviršija 500 Bq/kg.

      IV PRIEDAS

         Pašarai ir maisto produktai, kuriems taikomas reikalavimas prieš eksportuojant į Sąjungą imti mėginius ir juos tirti dėl cezio-134 ir cezio-137

                  a)

                  Fukušimos prefektūros kilmės produktai:

                              —

                              visi produktai, atsižvelgiant į šio reglamento 1 straipsnyje nurodytas išimtis.

                  b)

                  Šidzuokos prefektūros kilmės produktai:

                              —

                              arbata ir iš jos pagaminti perdirbti produktai, kurių KN kodai yra 09022101 20 ir 2202 90 10;

                              —

                              grybai ir iš jų pagaminti perdirbti produktai, kurių KN kodai yra 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 ir 2005 99 80.

                  c)

                  Jamanašio prefektūros kilmės produktai:

                              —

                              grybai ir iš jų pagaminti perdirbti produktai, kurių KN kodai yra 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 ir 2005 99 80.

                  d)

                  Gunmos, Ibarakio, Točigio, Miagio, Saitamos, Tokijo, Čibos, Kanagavos ar Ivatės prefektūrų kilmės produktai:

                              —

                              arbata ir iš jos pagaminti perdirbti produktai, kurių KN kodai yra 0902, 2101 20 ir 2202 90 10;

                              —

                              grybai ir iš jų pagaminti perdirbti produktai, kurių KN kodai yra 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 ir 2005 99 80;

                              —

                              žuvies ir žuvininkystės produktai, kurių KN kodai yra 0302, 0303, 0304, 0305, 0306, 0307 ir 0308 (1);

                              —

                              ryžiai ir iš jų pagaminti perdirbti produktai, kurių KN kodai yra 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 ir 1905 90 (1);

                              —

                              sojos pupelės ir iš jų pagaminti perdirbti produktai, kurių KN kodai yra 1201 90, 1208 10, 1507 (1);

                              —

                              japoninės pupuolės (adzuki), kurių KN kodai yra 0708 20, 0713 32 00, ir iš jų pagaminti perdirbti produktai, kurių KN kodai yra, pvz., 1106 10 (1);

                              —

                              mėlynės ir iš jų pagaminti perdirbti produktai, kurių KN kodai yra 0810 40 30, 0810 40 50, 0811 90 50, 0811 90 70, 0812 90 40, 0813 40 95;

                              —

                              ginkmedžio riešutai, kurių KN kodas yra 0802 90 85, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95;

                              —

                              japoniniai abrikosai, kurių KN kodas yra 0809 40 05, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95;

                              —

                              citrusiniai vaisiai, kurių KN kodas yra 0805, citrusinių vaisių žievelės, kurių KN kodas yra 0814 00 00, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 25, 0812 90 98, 0813 40 95 (1);

                              —

                              rytiniai persimonai, kurių KN kodas yra 0810 70 00, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              granatai, kurių KN kodas yra 0810 90 75, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              stambiavaisė akebija (Akebia quinata) ir iš jos pagaminti perdirbti produktai, kurių KN kodai yra 0810 90 75, 0811 90 19, 0811 90 39, 0811 90 95, 0812 90 98 ir 0813 40 95;

                              —

                              svarainiai (Chaenomeles), kurių KN kodas yra 0810 90 75, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              triskiautė azimina (Asimina triloba), kurios KN kodas yra 0810 90 75, ir iš jos pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              kriaušės, kurių KN kodas yra 0810 30 10, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 30 (1);

                              —

                              kaštainiai, kurių KN kodas yra 0802 41 00, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95 (1);

                              —

                              graikiniai riešutai, kurių KN kodai yra 0802 31 00 ir 0802 32 00, ir iš jų pagaminti perdirbti produktai, kurių KN kodai yra, pvz., 0811 90 19, 0811 90 39, 0811 90 95, 0812 90 98, 0813 40 95 (1);

                              —

                                 Ashitaba (Angelica keiskei) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              plačialapis šaukštis (fuki), japoninio šaukščio stiebai (Petasites japonica) ir iš jų pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              japoninis imbieras (myoga), kurio KN kodai yra 0709 99, 0710 80, 0711 90, 0712 90, ir iš jo pagaminti perdirbti produktai, pvz., kurių KN kodai yra 2008 99 49, 2008 99 67;

                              —

                                 Aralia sp. valgomosios dalys ir iš jų pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              bambukų ūgliai (Phyllostacys pubescens) ir iš jų pagaminti perdirbti produktai, kurių KN kodai yra 0709 99, 0710 80, 0711 90, 0712 90, 2004 90 ir 2005 91;

                              —

                              didžialapis šakys (Pteridium aquilinum) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              japoninio pipirkrienio (Wasabia japonica) valgomosios dalys ir iš jo pagaminti perdirbti produktai, kurių KN kodai yra 0709 99, 0710 80, 0711 90, 0712 90 ir 0910 99;

                              —

                              indinė išnė (Oenanthe javanica) ir iš jos pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              pipirinė uosrūtė (Zanthoxylum piperitum), kurios KN kodas yra 0910 99;

                              —

                              japoninė osmunda (Osmunda japonica) ir iš jos pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                                 koshiabura (Eleuterococcus sciadophylloides ūgliai) ir iš jų pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                                 momijigasa (Parasenecio delphiniifolius) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              paupinis jonpapartis (Matteuccia struthioptheris) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              kalninė melsvė (Hosta Montana) ir iš jos pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                                 uwabamisou (Elatostoma umbellatum var. majus) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90;

                              —

                              plačialapis česnakas (Allium victoralis subsp; Platyphyllum) ir iš jo pagaminti perdirbti produktai, kurių KN kodai yra 0703 10, 0710 80, 0711 90, 0712 20 ir 0712 90;

                              —

                              japoninė usnis (Cirsium japonicum) ir iš jos pagaminti perdirbti produktai, kurių KN kodai yra 0709 99, 0710 80, 0711 90 ir 0712 90 (1);

                              —

                                 yobusumaso (Honma) (Cacalia hastata ssp orientalis) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90 (1);

                              —

                                 oyamabokuchi (Synurus pungens) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90 (1);

                              —

                              dirvinis asiūklis (Equisetum arvense) ir iš jo pagaminti perdirbti produktai, kurių KN kodai yra 0709 99, 0710 80, 0711 90 ir 0712 90 (1);

                              —

                              karčioji aktinidija (Actinidia polygama) ir iš jos pagaminti perdirbti produktai, kurių KN kodai yra 0810 90 75, 0811 90 19, 0811 90 39, 0811 90 95, 0812 90 98 ir 0813 40 95 (1);

                              —

                              valgomoji kolokazija (taro) (Colocasia esculenta) ir iš jos pagaminti perdirbti produktai, kurių KN kodas yra 0714 40 (1);

                              —

                                 yacon (Smallanthus sonchifolius) ir iš jo pagaminti perdirbti produktai, kurių KN kodai yra 0709 99, 0710 80, 0711 90, 0712 90 ir 0714 90 (1);

                  e)

                  sudėtiniai produktai, kurių daugiau kaip 50 proc. sudaro šio priedo a, b, c ir d punktuose nurodyti produktai.

         (1)  ar palikti šiuos produktus sąraše bus nuspręsta iki 2013 m. kovo 31 d., atsižvelgiant į 2012 m. rugsėjo – gruodžio mėn. gautus tyrimų rezultatus;


title: 2016 m. sausio 26 d. Komisijos įgyvendinimo reglamentas (ES) 2016/90, kuriuo, atlikus dalinę tarpinę peržiūrą pagal Tarybos reglamento (EB) Nr. 1225/2009 11 straipsnio 3 dalį, iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia, Ukrainos kilmės plieniniams lynams ir kabeliams nustatomas galutinis antidempingo muitas

text:
27.1.2016

               LT

               Europos Sąjungos oficialusis leidinys

               L 19/22

         KOMISIJOS ĮGYVENDINIMO REGLAMENTAS (ES) 2016/90
   2016 m. sausio 26 d.
   kuriuo, atlikus dalinę tarpinę peržiūrą pagal Tarybos reglamento (EB) Nr. 1225/2009 11 straipsnio 3 dalį, iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia, Ukrainos kilmės plieniniams lynams ir kabeliams nustatomas galutinis antidempingo muitas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) (1), ypač į jo 11 straipsnio 3 dalį,
   kadangi:
   1.   PROCEDŪRA

   1.1.   Galiojančios priemonės

               (1)

               Galiojančios antidempingo priemonės, taikomos tam tikriems importuojamiems Ukrainos kilmės plieniniams lynams ir kabeliams, buvo pirmiausia nustatytos Tarybos reglamentu (EB) Nr. 1796/1999 (2) (toliau – pradinis reglamentas), o jų galiojimas paskutinį kartą pratęstas Tarybos įgyvendinimo reglamentu (ES) Nr. 102/2012 (3) (toliau – galiojančios priemonės).

               (2)

               Galiojančios priemonės – 51,8 % ad valorem muitas.

         1.2.   Prašymas atlikti peržiūrą

               (3)

               Europos Komisija (toliau – Komisija) gavo prašymą atlikti dalinę tarpinę peržiūrą pagal pagrindinio reglamento 11 straipsnio 3 dalį. Prašymą pateikė eksportuojantis Ukrainos gamintojas PJSC „PA“„Stalkanat-Silur“ (toliau – pareiškėjas).

               (4)

               Prašyme buvo kalbama tik apie su pareiškėju susijusius dempingo tyrimo aspektus.

               (5)

               Prašyme pareiškėjas pateikė prima facie įrodymų, kad pokyčiai, susiję su jo dabartine struktūra, kurie pagrįsti, inter alia, dviejų nesusijusių Ukrainos eksportuojančių gamintojų (iš kurių tik vienas buvo anksčiau individualiai tiriamas) susijungimu, yra ilgalaikiai.

               (6)

               Be to, pareiškėjas teigė, kad remiantis pareiškėjo kainomis vidaus rinkoje, jo apskaičiuotąja normaliąja verte (nustatyta pagal gamybos sąnaudas, pardavimo, bendrąsias ir administracines (toliau – PBA) išlaidas ir pelną), o ne anksčiau naudota panašios šalies normaliąja verte, pareiškėjo dempingo skirtumas yra gerokai mažesnis nei galiojančio dydžio priemonės.

               (7)

               Todėl pareiškėjas teigė, kad nebuvo būtina toliau taikyti galiojančio dydžio priemonių ir taip kompensuoti pirmiau nustatytą dempingo daromą žalą.

         1.3.   Peržiūros inicijavimas

               (8)

               Pranešusi valstybėms narėms ir nustačiusi, kad buvo pakankamai prima facie įrodymų, pateisinančių dalinės tarpinės peržiūros inicijavimą, Komisija, vadovaudamasi pagrindinio reglamento 11 straipsnio 3 dalimi, 2014 m. lapkričio 18 d.Europos Sąjungos oficialiajame leidinyje
                   (4) paskelbė pranešimą apie tyrimo inicijavimą tik su pareiškėju susijusiam dempingui tirti.

         1.4.   Nagrinėjamasis produktas ir panašus produktas

               (9)

               Šioje peržiūroje nagrinėjamas produktas – tas pats produktas kaip ir pradiniame bei paskutiniame tyrimuose, kuriuos atlikus nustatytos šiuo metu galiojančios priemonės, t. y. Ukrainos kilmės plieniniai lynai ir kabeliai, įskaitant uždaros konstrukcijos lyno rites, išskyrus lynus ir kabelius iš nerūdijančiojo plieno, kurių didžiausias skerspjūvis didesnis kaip 3 mm (toliau – nagrinėjamasis produktas arba PLK), kurių KN kodai šiuo metu yra ex 7312 10 81, ex 7312 10 83, ex 7312 10 85, ex 7312 10 89 ir ex 7312 10 98.

               (10)

               Ukrainoje gaminamas ir joje bei trečiosiose šalyse parduodamas produktas ir į Sąjungą eksportuojamas produktas pasižymi tokiomis pačiomis pagrindinėmis fizinėmis ir techninėmis savybėmis ir turi tą pačią galutinę paskirtį, todėl pagal pagrindinio reglamento 1 straipsnio 4 dalį jie laikomi panašiais produktais.

         1.5.   Susijusios šalys

               (11)

               Komisija pareiškėjui, žinomoms Sąjungos pramonės asociacijoms ir Ukrainos valdžios institucijoms oficialiai pranešė apie tarpinės peržiūros inicijavimą. Suinteresuotosioms šalims buvo suteikta galimybė pateikti nuomonę raštu ir būti išklausytoms.

               (12)

               Komisija nusiuntė klausimyną pareiškėjui ir iki nustatytos dienos gavo atsakymą. Komisija rinko ir tikrino visą informaciją, kuri, jos manymu, buvo reikalinga dempingui nustatyti. Atlikti patikrinimai pareiškėjo patalpose Odesoje, Ukrainoje.

         1.6.   Peržiūros tiriamasis laikotarpis

               (13)

               Peržiūros tiriamasis laikotarpis – nuo 2013 m. liepos 1 d. iki 2014 m. rugsėjo 30 d.

         2.   TYRIMO REZULTATAI

   2.1.   Dempingas

   2.1.1.   Normalioji vertė

               (14)

               Bendra pardavimo eksportui į Sąjungą apimtis per peržiūros tiriamąjį laikotarpį buvo tik du pardavimo sandoriai, ir kaip paaiškinta 26 konstatuojamojoje dalyje, šie sandoriai nebuvo laikomi tipiškais. Taip pat, kaip paminėta 26 konstatuojamojoje dalyje, eksporto kaina buvo nustatyta remiantis pareiškėjo pardavimo eksportui į trečiąsias šalis apimtimi per peržiūros tiriamąjį laikotarpį pagal pagrindinio reglamento 2 straipsnio 9 dalį. Siekiant nustatyti pardavimo vidaus rinkoje reprezentatyvumą ir nustatyti normaliąją vertę buvo naudojama pardavimo į trečiųjų šalių rinkas apimtis, kaip apibrėžta pagrindinio reglamento 2 straipsnio 2 dalyje.

               (15)

               Siekiant nustatyti normaliąją vertę, pirmiausia nustatyta, ar bendra pareiškėjo panašaus produkto pardavimo nepriklausomiems pirkėjams vidaus rinkoje apimtis yra tipiška, palyginti su bendra į trečiąsias šalis eksportuojamų produktų apimtimi. Pagal pagrindinio reglamento 2 straipsnio 2 dalį nustatyta, kad pardavimo vidaus rinkoje apimtis buvo tipiška, nes peržiūros tiriamuoju laikotarpiu bendra pardavimo vidaus rinkoje apimtis sudarė ne mažiau kaip 5 % visos pardavimo eksportui į trečiąsias šalis apimties.

               (16)

               Nustatyta, ar kiekvienos rūšies produkto, kurį pareiškėjas pardavė vidaus rinkoje ir kurį, kaip nustatyta, galima tiesiogiai palyginti su tos rūšies produktu, kuris eksportuojamas parduoti į trečiąsias šalis, pardavimo vidaus rinkoje apimtis buvo pakankamai tipiška, kaip apibrėžta pagrindinio reglamento 2 straipsnio 2 dalyje. Konkrečios rūšies produkto pardavimo vidaus rinkoje apimtis laikyta pakankamai tipiška, jeigu bendras tos rūšies produkto, per peržiūros tiriamąjį laikotarpį parduoto vidaus rinkoje nepriklausomiems pirkėjams, kiekis sudarė ne mažiau nei 5 % bendro per tą patį laikotarpį į trečiąsias šalis eksportuoto panašios rūšies produkto parduoto kiekio.

               (17)

               Taip pat nagrinėta, ar galima laikyti, kad kiekvienos rūšies produktas vidaus rinkoje buvo parduodamas įprastomis prekybos sąlygomis pagal pagrindinio reglamento 2 straipsnio 4 dalį. Tai atlikta nustatant, kokia per peržiūros tiriamąjį laikotarpį kiekvienos rūšies į trečiąsias šalis eksportuoto nagrinėjamojo produkto pardavimo vidaus rinkoje nepriklausomiems pirkėjams dalis buvo pelninga.

               (18)

               Tų rūšių produkto, kurio kiekis, parduotas vidaus rinkoje didesnėmis už sąnaudas kainomis, buvo didesnis nei 80 %, o vidutinė svertinė tos rūšies produkto pardavimo kaina buvo ne mažesnė nei tos rūšies produkto vieneto gamybos sąnaudos, normalioji vertė kiekvienai produkto rūšiai apskaičiuota pagal viso nagrinėjamosios rūšies produkto pardavimo faktinių vidaus rinkos kainų svertinį vidurkį, neatsižvelgiant į tai, ar pardavimas buvo pelningas ar ne.

               (19)

               Jeigu tam tikros rūšies produkto pelningo pardavimo apimtis sudarė ne daugiau kaip 80 % viso pardavimo apimties arba jeigu tos rūšies produkto vidutinė svertinė kaina buvo mažesnė už vieneto gamybos sąnaudas, normalioji vertė buvo nustatoma pagal faktinę vidaus rinkos kainą, kuri buvo apskaičiuota pagal tos rūšies produkto tik pelningo pardavimo vidaus rinkoje per peržiūros tiriamąjį laikotarpį vidutinę svertinę kainą.

               (20)

               Kai siekiant nustatyti normaliąją vertę nebuvo galima remtis pareiškėjo parduodamo konkrečios rūšies produkto vidaus rinkos kainomis, normalioji vertė buvo apskaičiuota pagal pagrindinio reglamento 2 straipsnio 3 dalį.

               (21)

               Apskaičiuojant normaliąją vertę pagal pagrindinio reglamento 2 straipsnio 3 dalį pardavimo, bendrųjų ir administracinių išlaidų ir pelno sumos pagal pagrindinio reglamento 2 straipsnio 6 dalį buvo pagrįstos faktiniais pareiškėjo panašaus produkto gamybos ir pardavimo įprastomis prekybos sąlygomis duomenimis.

               (22)

               Po galutinio faktų atskleidimo pareiškėjas teigė, kad į jo pardavimus valstybinėms įmonėms vidaus rinkoje neturėtų būti atsižvelgiama apskaičiuojant normaliąją vertę. Pareiškėjas tvirtino, kad valstybinėms įmonėms taikomos kainos buvo nuolatos didesnės už kitiems pirkėjams vidaus rinkoje taikomas kainas, remiantis didesne nemokėjimo arba labai pavėluoto mokėjimo rizika – tai taip pat nebuvo įtraukta į bendrovės vidaus kainodaros politiką. Taigi, jo teigimu, didesnės kainos nebuvo susijusios su atitinkamo produkto savybėmis. Be to, pareiškėjas teigė, kad tais atvejais, kai normalioji vertė apskaičiuojama pagal pagrindinio reglamento 2 straipsnio 3 dalį, turėtų būti naudojamos tik pardavimo, bendrosios ir administracinės (PBA) išlaidos, patirtos vykdant pardavimus nepriklausomiems platintojams vidaus rinkoje, siekiant užtikrinti palyginamumą su pardavimu eksportui, kuris buvo vykdomas tik to paties tipo pirkėjams.

               (23)

               Dėl pareiškėjo prašymo neatsižvelgti į pardavimus valstybinėms įmonėms vidaus rinkoje apskaičiuojant normaliąją vertę, per tyrimą surinkti įrodymai patvirtino, kad kiekvienos rūšies produkto pardavimo valstybinėms įmonėms kainos buvo vidutiniškai nuolatos didesnės už kainas, taikomas kito tipo pirkėjams vidaus rinkoje. Šį nuolatinį kainų skirtumą lėmė įvairūs konkretūs veiksniai, darantys poveikį tik tokio tipo pirkėjams vidaus rinkoje: i) pareiškėjo nustatymas, kad vykdant pardavimą valstybinėms įmonėms kyla didesnė nemokėjimo arba labai pavėluoto mokėjimo rizika; ii) tai, kad ši politika faktiškai taikoma, suteikiant gerokai ilgesnius kredito laikotarpius valstybinėms įmonėms (įskaitant galimybę atidėti mokėjimą, kaip numatyta sutartyje); iii) ankstesni pavėluoto mokėjimo atvejai; iv) tai, kad pagal Ukrainos teisę valstybinės įmonės bankroto atveju neprivalo patenkinti kreditorių reikalavimų; v) tai, kad pardavimai valstybinėms įmonėms yra vykdomi taikant sudėtingas konkurso procedūras, pagal kurias sutarties nuostatos yra nesvarstytinos ir yra naudojama iš anksto nustatyta standartinė sutartis ir vi) galiausiai tai, kad pagal teisę valstybinės įmonės negali avansu mokėti už perkamas prekes. Taigi, remiantis šiomis konkrečiomis aplinkybėmis pareiškėjo teiginys buvo priimtas.

               (24)

               Dėl teiginio apskaičiuojant normaliąją vertę naudoti tik PBA išlaidas, patirtas vykdant pardavimus nepriklausomiems platintojams, pagrindinio reglamento 2 straipsnio 6 dalyje numatyta, kad PBA išlaidų suma turėtų būti grindžiama faktiniais pareiškėjo panašaus produkto gamybos ir pardavimo įprastomis prekybos sąlygomis duomenimis. Pagal šį straipsnį naudoti pareiškėjo duomenys, susiję su visais pardavimais (išskyrus valstybinėms įmonėms) vidaus rinkoje. Kadangi pardavimo kainos galutiniams vartotojams vidaus rinkoje buvo pakoreguotos pagal pagrindinio reglamento 2 straipsnio 10 dalies d punkto i papunktį (kaip paaiškinta 30 ir 31 konstatuojamosiose dalyse), jos tapo palyginamos su pardavimais nepriklausomiems platintojams vidaus rinkoje. Todėl šis teiginys atmestas.

               (25)

               Pareiškėjas taip pat tvirtino, kad apskaičiuojant normaliąją vertę pagal pagrindinio reglamento 2 straipsnio 3 dalį turėtų būti naudojama pagrįsta 5 % pelno marža. Buvo pateikta nuoroda į ankstesnį tyrimą dėl PLK, kai tokia pelno marža laikyta pagrįsta. Pareiškėjas taip pat tvirtino, kad priešingu atveju pelno lygis neturėtų viršyti pelno, gauto iš pardavimų nepriklausomiems platintojams, lygio, nes šis pardavimo lygis yra panašus į pardavimo eksportui lygį. Tačiau pagrindinio reglamento 2 straipsnio 6 dalyje nustatyta, kad PBA išlaidos ir pelnas turėtų būti grindžiami faktiniais pareiškėjo panašaus produkto gamybos ir pardavimo įprastomis prekybos sąlygomis duomenimis. Kadangi šie duomenys buvo prieinami, jie buvo naudojami pagal šį straipsnį. Todėl teiginys atmestas.

         2.1.2.   Eksporto kaina

               (26)

               Per peržiūros tiriamąjį laikotarpį sudaryti tik du pardavimo į Sąjungą sandoriai. Jie nelaikyti reprezentatyviais dėl ribotos apimties ir dėl to, kad buvo sudaryti tik su vienu pirkėju pagal konkrečias produkto specifikacijas. Todėl eksporto kaina buvo nustatyta pagal pagrindinio reglamento 2 straipsnio 9 dalį, pagal kurią eksporto kaina gali būti apskaičiuojama bet kuriuo priimtinu būdu. Šiuo atveju eksporto kaina buvo apskaičiuota remiantis pareiškėjo panašaus produkto pardavimo į trečiąsias šalis apimtimi per peržiūros tiriamąjį laikotarpį. Iš tiesų, į trečiąsias šalis parduotas didelis prekių kiekis dideliam klientų skaičiui, ir atlikus tyrimą nenustatyta kainų iškraipymo ar kitų veiksnių trečiųjų šalių rinkose, kurie reikštų, kad pareiškėjo pardavimo į šias rinkas apimties negalima naudoti eksporto kainai nustatyti.

         2.1.3.   Palyginimas

               (27)

               Vidutinė normalioji vertė ir vidutinė eksporto kaina buvo lyginamos remiantis gamintojo kainomis EXW sąlygomis. Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į transporto ir kredito sąnaudų skirtumus.

               (28)

               Pareiškėjas taip pat teigė, kad normaliąją vertę reikėjo koreguoti atsižvelgiant į prekybos lygio skirtumą dėl to, kad jo pardavimų vidaus rinkoje mažmenininkams ir galutiniams vartotojams per regioninius pardavimo centrus nebuvo galima lyginti su pardavimais nepriklausomiems platintojams. Pareiškėjas taip pat teigė, kad visos eksportui skirtos prekės buvo parduotos nepriklausomiems platintojams, todėl šiuos pardavimus buvo galima palyginti tik su pardavimais nepriklausomiems platintojams vidaus rinkoje. Teigta, kad pagal pagrindinio reglamento 2 straipsnio 10 dalies d punkto i papunktį koregavimas apskaičiuotas remiantis pardavimo dviem prekybos lygiams vidaus rinkoje vidutinės svertinės kainos skirtumu.

               (29)

               Po galutinio atskleidimo pareiškėjas toliau laikėsi teiginio dėl koregavimo atsižvelgiant į prekybos lygio skirtumus. Be to, jis tvirtino, kad koregavimas atsižvelgiant į prekybos lygį turėtų būti atliekamas kas ketvirtį siekiant panaikinti Ukrainos valiutos nuvertėjimo užsienio valiutų atžvilgiu, veikiančio žaliavų kainas, ir didelės infliacijos peržiūros tiriamuoju laikotarpiu, poveikį.

               (30)

               Atlikus tyrimą nustatyta, kad pardavimas mažmenininkams (per regioninius prekybos centrus) iš tikrųjų buvo vykdomas kitu lygiu nei pardavimas eksportui ir kad šis skirtumas atsispindėjo pardavimo kainose. Vidaus pardavimo kainos galutiniams vartotojams per regioninius prekybos centrus buvo nuolat didesnės, o kiekiai nuolat mažesni, palyginti su pardavimu nepriklausomiems platintojams. Be to, galutiniams vartotojams regioniniai prekybos centrai teikė papildomas paslaugas. Todėl leista atlikti koregavimą atsižvelgiant į prekybos lygį, kaip nustatyta pagrindinio reglamento 2 straipsnio 10 dalies d punkto i papunktyje.

               (31)

               Pareiškėjas apskaičiavo prašomą koregavimą, remdamasis bendru dviejų prekybos lygių vidutinių kainų skirtumu, įvertintu pagal nepriklausomiems platintojams parduotus kiekius. Tačiau nepriklausomiems platintojams parduotas kiekis neturėtų turėti įtakos koregavimo lygiui. Todėl Komisija koregavimą apskaičiavo pagal kiekvienos rūšies produkto vidutinės svertinės kainos už toną, taikomos pardavimui tik galutiniams vartotojams, skirtumą.

               (32)

               Galiausiai, koregavimas nebuvo apskaičiuojamas kas ketvirtį, kaip siūlė pareiškėjas, nes buvo nustatyta, kad jis nepanaikintų 29 konstatuojamojoje dalyje nurodytų iškraipymų poveikio.

         2.1.4.   Dempingo skirtumas

               (33)

               Kaip nustatyta pagrindinio reglamento 2 straipsnio 11 dalyje, kiekvienos rūšies produkto vidutinė svertinė normalioji vertė buvo palyginta su atitinkamos rūšies panašaus produkto vidutine svertine eksporto į trečiąsias šalis kaina. Palyginus nustatytas dempingas.

               (34)

               Nustatyta, kad procentais išreikštas neto kainos Sąjungos pasienyje prieš sumokant muitą pareiškėjo dempingo skirtumas yra 10,5 %.

         2.2.   Ilgalaikis pasikeitusių aplinkybių pobūdis

               (35)

               Pagal pagrindinio reglamento 11 straipsnio 3 dalį Komisija išnagrinėjo, ar būtų galima pagrįstai manyti, kad su dempingu susijusios pasikeitusios aplinkybės yra ilgalaikio pobūdžio.

               (36)

               Per pradinį tyrimą buvo nustatytas šiuo metu taikomas antidempingo muitas. Per to tyrimo tiriamąjį laikotarpį Ukraina buvo laikoma pereinamosios ekonomikos šalimi, taigi normalioji vertė buvo nustatyta remiantis pagrindinio reglamento 2 straipsnio 7 dalimi. Todėl normalioji vertė buvo nustatyta remiantis sumokėtomis kainomis panašios šalies rinkoje, kuri yra rinkos ekonomikos šalis, t. y. Lenkijoje.

               (37)

               2005 m. Ukrainai buvo suteiktas rinkos ekonomikos statusas ir jai nebetaikoma pagrindinio reglamento 2 straipsnio 7 dalis. Todėl pareiškėjo dempingo skirtumas peržiūros tiriamuoju laikotarpiu buvo pagrįstas jo paties patikrintais duomenimis.

               (38)

               Remiantis per tyrimą gautais ir patikrintais įrodymais patvirtinta, kad dėl dviejų buvusių nesusijusių eksportuojančių gamintojų ir už pardavimą ir rinkodarą atsakingo trečiojo subjekto susijungimo pasikeitė pareiškėjo dabartinė bendrovės struktūra. Susijungimas įvyko 2010 m. Laikoma, kad pakeitimas yra ilgalaikio pobūdžio, nes užduotys, kurias anksčiau vykdė atskiri subjektai, buvo faktiškai perduotos pareiškėjui. Nenustatyta požymių, kad ateityje padėtis gali pasikeisti.

               (39)

               Atsižvelgiant į tai, kas išdėstyta, manoma, kad aplinkybės, dėl kurių inicijuota ši peržiūra, artimiausiu metu greičiausiai nepasikeis tiek, kad turėtų įtakos dabartinės peržiūros rezultatams. Todėl daroma išvada, kad pokyčiai yra ilgalaikiai ir kad tolesnis dabartinio lygio priemonių taikymas nėra pagrįstas.

               (40)

               Po galutinio faktų atskleidimo ES vielinių lynų pramonės ryšių palaikymo komitetas (EWRIS) tvirtino, kad dėl šiuo metu vykdomų karinių operacijų Ukrainos regione, kuriame yra viena iš dviejų pareiškėjo gamyklų, negalima daryti išvados, kad 38 konstatuojamojoje dalyje nurodytas pokytis yra ilgalaikio pobūdžio. Šiuo atžvilgiu jis pirmiausia pažymėjo, kad išvada dėl ilgalaikio pasikeitusių aplinkybių pobūdžio dėl dempingo buvo grindžiama dviem 37 ir 38 konstatuojamosiose dalyse nurodytais elementais, iš kurių EWRIS ginčija tik vieną. Antra, atlikus tyrimą nustatyta, kad pareiškėjo gamykloje Donecko regione veikla nebuvo vykdoma nuo 2014 m. vasaros, dėl to sumažėjo pareiškėjo gamybos pajėgumai. Toks saugumo sumetimais pagrįstas pareiškėjo sprendimas neprieštarauja išvadai, kad ankstesni du PLK gamintojai yra susijungę nuo 2010 m., o tai yra ilgalaikio pobūdžio struktūrinis dviejų bendrovių operacijų pokytis. Todėl argumentas buvo atmestas.

         3.   ANTIDEMPINGO PRIEMONĖS

               (41)

               Atsižvelgiant į šio peržiūros tyrimo rezultatus manoma, kad yra tikslinga iš dalies pakeisti antidempingo muitą, taikomą nagrinėjamojo produkto importui iš Ukrainos, nustatant 10,5 % muitą, taikytiną PJSC „PA“„Stalkanat-Silur“.

               (42)

               Ši išvada neturi poveikio šalies mastu galiojančioms priemonėms.

         4.   ATSKLEIDIMAS

               (43)

               Suinteresuotosioms šalims buvo pranešta apie esminius faktus ir aplinkybes, kuriais remiantis prieita prie pirmiau išdėstytų išvadų, ir suteikta galimybė pateikti pastabas. Kai tinkama, į jų pastabas buvo atsižvelgta. Kadangi atsižvelgiant į šias pastabas buvo padaryta esminių Komisijos išvadų dėl dempingo skirtumo pakeitimų, antras faktų atskleidimas suinteresuotosiomis šalimis įvyko 2015 m. gruodžio 8 d. Kai tinkama, po antro atskleidimo į pastabas buvo atsižvelgta.

               (44)

               Šiame reglamente nustatytos priemonės atitinka pagal Reglamento (EB) Nr. 1225/2009 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 102/2012 1 straipsnio 3 dalis pakeičiama taip:

      „3.   Galutinio antidempingo muito norma, taikoma pirmoje dalyje aprašyto Ukrainos kilmės produkto CIF neto kainai Sąjungos pasienyje prieš sumokant muitą, yra tokia:

                  Bendrovė

                  Antidempingo muitas (%)

                  Papildomas TARIC kodas

                  PJSC „PA“„Stalkanat-Silur“

                  10,5

                  C052

                  Visos kitos bendrovės

                  51,8

                  C999

            Individualios muito normos, nustatytos lentelėje nurodytai bendrovei, taikomos tik tuo atveju, jei valstybių narių muitinėms pateikiama galiojanti komercinė sąskaita faktūra, kurioje turi būti pateikta deklaracija, kurią pasirašė sąskaitą faktūrą išduodančio subjekto pareigūnas, nurodydamas datą, savo vardą, pavardę ir pareigas: „Patvirtinu, kad (kiekis) šioje sąskaitoje faktūroje nurodytų plieninių lynų ir kabelių (papildomas TARIC kodas), parduotų eksportui į Europos Sąjungą, pagamino (bendrovės pavadinimas ir adresas) Ukrainoje. Patvirtinu, kad šioje sąskaitoje faktūroje pateikta informacija yra išsami ir teisinga.“ Jeigu tokia sąskaita faktūra nepateikiama, taikoma visoms kitoms bendrovėms nustatyta muito norma.“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 26 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  1999 m. rugpjūčio 12 d. Tarybos reglamentas (EB) Nr. 1796/1999 dėl galutinio antidempingo muito nustatymo ir nustatyto laikino antidempingo muito galutinio surinkimo už plieninių lynų ir kabelių, kurių kilmės šalys yra Kinijos Liaudies Respublika, Vengrija, Indija, Meksika, Lenkija, Pietų Afrika ir Ukraina, importą ir antidempingo tyrimo dėl Korėjos Respublikos kilmės produktų importo nutraukimo (OL L 217, 1999 8 17, p. 1).

      (3)  2012 m. sausio 27 d. Tarybos įgyvendinimo reglamentas (ES) Nr. 102/2012, kuriuo pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos ir Ukrainos kilmės plieniniams lynams ir kabeliams nustatomas galutinis antidempingo muitas, kuris taip pat taikomas importuojamiems iš Maroko, Moldavijos ir Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip šių šalių kilmės, ir baigiama pagal Reglamento (EB) Nr. 1225/2009 11 straipsnio 2 dalį atliekama importuojamiems Pietų Afrikos kilmės plieniniams lynams ir kabeliams taikomų priemonių galiojimo termino peržiūra (OL L 36, 2012 2 9, p. 1).

      (4)  Pranešimas apie dalinės tarpinės antidempingo priemonių, taikomų importuojamiems Ukrainos kilmės plieniniams lynams ir kabeliams, peržiūros inicijavimą (OL C 410, 2014 11 18, p. 15).


title: 2013 m. kovo 6 d. Komisijos įgyvendinimo reglamentas (ES) Nr. 225/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Ficodindia di San Cono (SKVN)]

text:
15.3.2013

               LT

               Europos Sąjungos oficialusis leidinys

               L 72/7

         KOMISIJOS ĮGYVENDINIMO REGLAMENTAS (ES) Nr. 225/2013
   2013 m. kovo 6 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ficodindia di San Cono (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               2013 m. sausio 3 d. įsigaliojo Reglamentas (ES) Nr. 1151/2012. Juo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remiantis Reglamento (EB) Nr. 510/2006 6 straipsnio 2 dalimi, Italijos paraiška įregistruoti pavadinimą Ficodindia di San Cono paskelbta Europos Sąjungos oficialiajame leidinyje
                   (3);

               (3)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 6 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL C 150, 2012 5 26, p. 9.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži arba perdirbti vaisiai, daržovės ir grūdai

      ITALIJA

         Ficodindia di San Cono (SKVN)


title: 2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką  Tekstas svarbus EEE

text:
19.9.2012

               LT

               Europos Sąjungos oficialusis leidinys

               L 252/26

         KOMISIJOS ĮGYVENDINIMO REGLAMENTAS (ES) Nr. 844/2012
   2012 m. rugsėjo 18 d.
   kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
   kadangi:

               (1)

               Reglamente (EB) Nr. 1107/2009 nustatyta, kad pasibaigus veikliosios medžiagos patvirtinimo galiojimui jį galima pratęsti;

               (2)

               reikia nustatyti pratęsimo procedūros įgyvendinimo nuostatas;

               (3)

               ypač turėtų būti nustatyta atskirų pratęsimo procedūros etapų trukmė, kad būtų užtikrintas tinkamas jos atlikimas;

               (4)

               turėtų būti nustatytos taisyklės dėl pratęsimo paraiškos, papildomų dokumentų rinkinių ir jų atnaujinimų konfidencialumo ir viešinimo;

               (5)

               taip pat turėtų būti nustatytos taisyklės, taikomos pateikiamai pratęsimo paraiškai, jos turiniui ir formai. Pareiškėjai turėtų būti įpareigoti pagrįsti naujos informacijos pateikimą ir atskirai pateikti tyrimų su stuburiniais gyvūnais, kuriuos jie ketina pateikti, sąrašą;

               (6)

               turėtų būti nustatytos taisyklės, kuriomis vadovaudamasi ataskaitą rengianti valstybė narė tikrina paraišką;

               (7)

               siekiant užtikrinti tinkamą pratęsimo procedūros atlikimą, ataskaitą rengianti valstybė narė, pareiškėjui paprašius, prieš pateikiant papildomą dokumentų rinkinį turėtų surengti susitikimą, kuriame paraiška būtų aptarta;

               (8)

               siekiant pratęsti patvirtinimą pateiktuose papildomuose dokumentų rinkiniuose pirmiausia turėtų būti pateikti būtini nauji duomenys ir nauji rizikos vertinimai bei pagrindžiama, kodėl tų duomenų ir rizikos vertinimų reikia;

               (9)

               turėtų būti nustatytos taisyklės, kuriomis vadovaudamasi ataskaitą rengianti valstybė narė tikrina paraiškos priimtinumą;

               (10)

               jei visos pateiktos paraiškos yra nepriimtinos, Komisija turėtų priimti reglamentą dėl atitinkamos veikliosios medžiagos patvirtinimo nepratęsimo;

               (11)

               turėtų būti nustatytos taisyklės siekiant užtikrinti nepriklausomą, nešališką ir skaidrų veikliosios medžiagos vertinimą;

               (12)

               pareiškėjui, valstybėms narėms, išskyrus ataskaitą rengiančią valstybę narę, ir visuomenei turėtų būti suteikiama galimybė pateikti pastabas dėl pratęsimo vertinimo ataskaitos projekto;

               (13)

               Europos maisto saugos tarnyba turėtų pateikti išvadas ir rengti ekspertų konsultacijas, išskyrus, jei Komisija praneša jai, kad tokių išvadų nereikia;

               (14)

               turėtų būti nustatytos pratęsimo ataskaitos ir reglamento dėl veikliųjų medžiagų patvirtinimo pratęsimo, priėmimo taisyklės;

               (15)

               2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (2), turėtų būti toliau taikomas, atsižvelgiant į veikliųjų medžiagų, išvardytų I priede, patvirtinimo pratęsimą;

               (16)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1   SKYRIUS

      PRIIMTINUMAS

      1   SKIRSNIS

         Pratęsimo paraiška

   1 straipsnis
   Paraiškos teikimas
   1.   Paraišką pratęsti veikliosios medžiagos patvirtinimą veikliosios medžiagos gamintojas pateikia ataskaitą rengiančiai valstybei narei, kaip nustatyta Komisijos įgyvendinimo reglamento (ES) Nr. 686/2012 (3) priedo antroje skiltyje, ir bendrai ataskaitą rengiančiai valstybei narei, kaip nustatyta to priedo trečioje skiltyje, ne vėliau kaip likus trejiems metams iki patvirtinimo galiojimo pabaigos.
   Teikdamas paraišką pareiškėjas, vadovaudamasis Reglamento (EB) Nr. 1107/2009 63 straipsniu, gali prašyti išsaugoti tam tikros informacijos konfidencialumą. Tokiais atvejais pareiškėjas paraiškos dalis pateikia fiziškai atskirai ir nurodo konfidencialumo prašymo priežastis.
   Tuo pačiu pareiškėjas pateikia visus reikalavimus dėl duomenų apsaugos pagal Reglamento (EB) Nr. 1107/2009 59 straipsnį.
   2.   Pareiškėjas nusiunčia paraiškos kopiją Komisijai, kitoms valstybėms narėms ir Europos maisto saugos tarnybai (toliau – Tarnyba), įskaitant informaciją apie tas paraiškos dalis, kurias buvo paprašyta laikyti konfidencialiomis, kaip nurodyta 1 dalyje.
   3.   Siekiant laikytis šio reglamento, gamintojų paskirta gamintojų asociacija gali teikti bendrą paraišką.
   2 straipsnis
   Paraiškos forma ir turinys
   1.   Paraiška teikiama priede nurodyta forma.
   2.   Paraiškoje išvardijama nauja informacija, kurią pareiškėjas ketina pateikti. Joje įrodoma, kad tokia informacija yra reikalinga pagal Reglamento (EB) Nr. 1107/2009 15 straipsnio 2 dalies pirmą pastraipą.
   Paraiškoje atskirai išvardijami nauji tyrimai su stuburiniais gyvūnais, kuriuos pareiškėjas ketina pateikti.
   3 straipsnis
   Paraiškos tikrinimas
   1.   Jei paraiška buvo pateikta iki datos, nurodytos 1 straipsnio 1 dalies pirmoje pastraipoje, ir joje yra visi 2 straipsnyje nurodyti duomenys, ataskaitą rengianti valstybė narė per vieną mėnesį nuo paraiškos gavimo dienos praneša pareiškėjui, bendrai ataskaitą rengiančiai valstybei narei, Komisijai ir Tarnybai paraiškos gavimo datą ir faktą, kad ji buvo pateikta iki 1 straipsnio 1 dalies pirmoje pastraipoje nustatytos datos ir kad joje yra visi 2 straipsnyje nurodyti duomenys.
   Ataskaitą rengianti valstybė narė įvertina prašymą dėl konfidencialumo. Gavusi prašymą susipažinti su informacija, ataskaitą rengianti valstybė narė sprendžia, kokia informacija turi būti laikoma konfidencialia.
   2.   Jei paraiška buvo pateikta iki datos, nustatytos 1 straipsnio 1 dalies pirmoje pastraipoje, tačiau joje trūksta vieno ar kelių 2 straipsnyje nurodytų duomenų, ataskaitą rengianti valstybė narė per vieną mėnesį nuo paraiškos gavimo dienos praneša pareiškėjui apie tai, kokių duomenų trūksta, ir nustato 14 dienų laikotarpį trūkstamiems duomenims ataskaitą rengiančiai valstybei narei ir bendrai ataskaitą rengiančiai valstybei narei pateikti.
   Jei paraiškoje yra visi 2 straipsnyje nurodyti duomenys pasibaigus tam laikotarpiui, valstybė narė nedelsdama pradeda veikti, kaip nurodyta 1 dalyje.
   3.   Jei paraiška nebuvo pateikta iki datos, nustatytos 1 straipsnio 1 dalies pirmoje pastraipoje, arba jei paraiškoje vis dar nepateikti visi 2 straipsnyje nurodyti duomenys pasibaigus laikotarpiui, skirtam trūkstamiems duomenims pateikti, kaip nurodyta 2 pastraipoje, ataskaitą rengianti valstybė narė nedelsdama praneša pareiškėjui, bendrai ataskaitą rengiančiai valstybei narei, Komisijai, kitoms valstybėms narėms ir Tarnybai, kad paraiška yra nepriimtina, ir nurodo jos nepriimtinumo priežastis.
   4.   Pareiškėjas per 14 dienų nuo informacijos apie tai, kad paraiška buvo pateikta iki datos, nustatytos 1 straipsnio 1 dalies pirmoje pastraipoje, ir kad joje yra visi 2 straipsnyje nurodyti duomenys, pateikia Tarnybai paraiškos kopiją, įskaitant informaciją apie tas paraiškos dalis, kurias paprašyta laikyti konfidencialiomis, ir pareiškėjo pagrindimą pagal Reglamento (EB) Nr. 1107/2009 63 straipsnį.
   Tuo pačiu metu pareiškėjas pateikia Tarnybai paraišką be informacijos, kurią buvo paprašyta laikyti konfidencialia ir be pareiškėjo pagrindimo, nurodyto Reglamento (EB) Nr. 1107/2009 63 straipsnyje.
   5.   Jei iki datos, nustatytos 1 straipsnio 1 dalies pirmoje pastraipoje, atskirai buvo pateiktos dvi arba daugiau paraiškų dėl tos pačios veikliosios medžiagos ir kiekvienoje iš jų yra visi 2 straipsnyje nurodyti duomenys, ataskaitą rengianti valstybė narė perduoda kiekvieno pareiškėjo duomenis ryšiams kitam (-iems) pareiškėjui (-ams).
   6.   Komisija (dėl kiekvienos veikliosios medžiagos) skelbia pareiškėjų, kurie pateikė paraiškas iki datos, nustatytos 1 straipsnio 1 dalies pirmoje pastraipoje, ir kuriose yra visi 2 straipsnyje nurodyti duomenys, vardus, pavardes arba pavadinimus ir adresus.
   4 straipsnis
   Ryšiai prieš pateikiant papildomus dokumentų rinkinius
   Pareiškėjas gali paprašyti surengti susitikimą su ataskaitą rengiančios valstybės narės ir su bendrai ataskaitą rengiančios valstybės narės atstovais paraiškai aptarti.
   Tokie ryšiai prieš pateikimą (jei jų prašoma) palaikomi prieš pateikiant papildomus dokumentų rinkinius, kaip nustatyta 6 straipsnyje.
   5 straipsnis
   Galimybė susipažinti su paraiška
   Gavusi paraišką, kaip nustatyta 3 straipsnio 4 dalyje, Tarnyba nedelsdama suteikia visuomenei galimybę susipažinti su paraiška, išskyrus informaciją, kurią buvo prašoma laikyti konfidencialia ir kurią pareiškėjas pagrindė pagal Reglamento (EB) Nr. 1107/2009 63 straipsnį, išskyrus atvejus, kai yra viršesnis visuomenės interesas atskleisti šią informaciją.

      2   SKIRSNIS

         Papildomi dokumentų rinkiniai

   6 straipsnis
   Papildomų dokumentų rinkinių pateikimas
   1.   Ataskaitą rengiančiai valstybei narei pagal 3 straipsnio 1 dalį pranešus pareiškėjui, kad jo paraiška buvo pateikta iki datos, nustatytos 1 straipsnio 1 dalies pirmoje pastraipoje, ir kad joje yra visi 2 straipsnyje nurodyti duomenys, pareiškėjas pateikia papildomus dokumentų rinkinius ataskaitą rengiančiai valstybei narei, bendrai ataskaitą rengiančiai valstybei narei, Komisijai ir Tarnybai.
   2.   Papildomo dokumentų rinkinio santraukos ir išsamių papildomų dokumentų rinkinių turinys atitinka 7 straipsnio reikalavimus.
   3.   Papildomi dokumentų rinkiniai pateikiami ne vėliau kaip likus 30 mėnesių iki patvirtinimo galiojimo pabaigos.
   4.   Jei tos pačios veikliosios medžiagos patvirtinimą pratęsti prašo keli pareiškėjai, tie pareiškėjai imasi visų tinkamų priemonių savo dokumentų rinkiniams pateikti bendrai.
   Jei atitinkami pareiškėjai tokias paraiškas pateikia ne bendrai, to priežastys nurodomos tuose dokumentų rinkiniuose.
   5.   Teikdamas papildomus dokumentų rinkinius pareiškėjas, vadovaudamasis Reglamento (EB) Nr. 1107/2009 63 straipsniu, gali prašyti išsaugoti tam tikros informacijos, įskaitant tam tikras dokumentų rinkinio dalis, konfidencialumą ir fiziškai atskiria tą informaciją.
   7 straipsnis
   Papildomų dokumentų rinkinių turinys
   1.   Papildomo dokumentų rinkinio santraukoje turi būti:

               a)

               paraiškos kopija;

               b)

               jei prie pareiškėjo prisijungia ar jį pakeičia vienas ar keli kiti pareiškėjai, – to pareiškėjo arba tų kitų pareiškėjų vardai, pavardės arba pavadinimai ir adresai ir, jei taikoma, gamintojų asociacijos pavadinimas, kaip nustatyta 1 straipsnio 3 dalyje;

               c)

               informacija apie bent vieno veikliosios medžiagos turinčio augalų apsaugos produkto vieną ar kelis tipiško naudojimo kiekvienoje zonoje plačiai auginamiems pasėliams būdus, kuri įrodo, kad laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų. Jei teikiama informacija neaprėpia visų zonų ar nesusijusi su plačiai auginamais pasėliais, pateikiamas pagrįstas paaiškinimas;

               d)

               duomenys ir rizikos vertinimas, kurie nenurodyti patvirtinimo dokumentų rinkinyje arba vėlesniuose pratęsimo dokumentų rinkiniuose ir kurie yra reikalingi:

                           i)

                           siekiant atspindėti teisinių reikalavimų pakeitimus, padarytus patvirtinus arba paskutinį kartą pratęsus atitinkamos veikliosios medžiagos patvirtinimą;

                           ii)

                           siekiant atspindėti mokslo ir technikos žinių pokyčius patvirtinus arba paskutinį kartą pratęsus atitinkamos veikliosios medžiagos patvirtinimą;

                           iii)

                           siekiant atspindėti tipiško naudojimo būdų pokyčius arba

                           iv)

                           dėl to, kad paraiška pateikta dėl iš dalies pakeisto patvirtinimo pratęsimo;

               e)

               dėl kiekvieno veikliosios medžiagos duomenų pateikimo reikalavimų punkto, kaip nustatyta reglamente, kuriuo nustatomi veikliųjų medžiagų duomenų pateikimo reikalavimai pagal Reglamentą (EB) Nr. 1107/2009, pagal kurį, laikantis d punkto, reikalingi nauji duomenys, bandymų ir tyrimų santraukos ir rezultatai, jų savininko ir juos atlikusio asmens vardas ir pavardė arba instituto pavadinimas ir paaiškinimas, kodėl kiekvienas bandymas arba tyrimas yra būtinas;

               f)

               dėl kiekvieno augalų apsaugos produkto duomenų pateikimo reikalavimų punkto, kaip nustatyta reglamente, kuriuo nustatomi augalų apsaugos produktų duomenų pateikimo reikalavimai pagal Reglamentą (EB) Nr. 1107/2009, pagal kurį, laikantis d punkto, reikalingi nauji duomenys, bandymų ir tyrimų santraukos ir rezultatai, jų savininko ir bandymus bei tyrimus dėl vieno ar kelių augalų apsaugos produktų, kurių naudojimo būdai yra tipiški nurodytiesiems, atlikusio asmens vardas ir pavardė arba instituto pavadinimas ir paaiškinimas, kodėl kiekvienas bandymas arba tyrimas yra būtinas;

               g)

               jei reikia, dokumentais pagrįstas įrodymas, kaip nurodyta Reglamento (EB) Nr. 1107/2009 4 straipsnio 7 dalyje;

               h)

               dėl kiekvieno su stuburiniais gyvūnais susijusio bandymo ar tyrimo – priemonių, kurių buvo imtasi siekiant išvengti bandymų su stuburiniais gyvūnais, aprašymas;

               i)

               jei reikia, paraiškos dėl didžiausios leidžiamosios koncentracijos, kaip nurodyta Europos Parlamento ir Tarybos reglamento (EB) Nr. 396/2005 (4) 7 straipsnyje, kopija;

               j)

               jei reikia, pasiūlymo klasifikuoti, jei nuspręsta, kad veikliąją medžiagą reikia klasifikuoti arba perklasifikuoti pagal Europos Parlamento ir Tarybos reglamentą (EB) Nr. 1272/2008 (5), kopija;

               k)

               visos pateiktos informacijos vertinimas;

               l)

               kontrolinis sąrašas, kuriuo įrodoma, kad 3 dalyje nurodyti papildomi dokumentų rinkiniai yra išsamūs taikomų naudojimo būdų atžvilgiu, ir kuriame nurodoma, kurie duomenys yra nauji;

               m)

               specialistų recenzuotos mokslinės literatūros, nurodytos Reglamento (EB) Nr. 1107/2009 8 straipsnio 5 dalyje, santrauka ir rezultatai.

         2.   Jei reikia, aprašant 1 dalies c punkte nurodytus naudojimo būdus pateikiami naudojimo būdai, įvertinti siekiant patvirtinti veikliąją medžiagą arba pratęsti jos patvirtinimo galiojimą. Bent vieno 1 dalies c punkte nurodyto augalų apsaugos produkto sudėtyje neturi būti jokios kitos veikliosios medžiagos, jei toks produktas egzistuoja tipiškam naudojimo būdui.
   3.   Išsamiuose papildomuose dokumentų rinkiniuose pateikiamas visas kiekvieno 1 dalies e, f ir m punktuose nurodyto bandymo ir tyrimo ataskaitos tekstas.
   Jame negali būti bandymų arba tyrimų, susijusių su tyčiniu veikliosios medžiagos ar jos turinčio augalų apsaugos produkto skyrimu žmonėms, ataskaitos.
   8 straipsnis
   Paraiškos priimtinumas
   1.   Jei papildomi dokumentų rinkiniai buvo pateikti iki 6 straipsnio 3 dalyje nustatytos datos ir juose yra visi 7 straipsnyje nurodyti duomenys, ataskaitą rengianti valstybė narė per vieną mėnesį praneša pareiškėjui, bendrai ataskaitą rengiančiai valstybei narei, Komisijai ir Tarnybai papildomų dokumentų rinkinių gavimo datą ir apie paraiškos priimtinumą.
   Ataskaitą rengianti valstybė narė įvertina prašymus dėl konfidencialumo. Gavusi prašymą susipažinti su informacija, ataskaitą rengianti valstybė narė sprendžia, kokia informacija turi būti laikoma konfidencialia.
   2.   Jei papildomi dokumentų rinkiniai buvo pateikti iki 6 straipsnio 3 dalyje nustatytos datos, tačiau joje trūksta vieno ar kelių 7 straipsnyje nurodytų duomenų, ataskaitą rengianti valstybė narė per vieną mėnesį nuo papildomų dokumentų rinkinių gavimo dienos praneša pareiškėjui apie tai, kokių duomenų trūksta ir nustato 14 dienų laikotarpį trūkstamiems duomenims ataskaitą rengiančiai valstybei narei ir bendrai ataskaitą rengiančiai valstybei narei pateikti.
   Jei pasibaigus tam laikotarpiui papildomuose dokumentų rinkiniuose yra visi 7 straipsnyje nurodyti duomenys, valstybė narė nedelsdama pradeda veikti, kaip nurodyta 1 dalyje.
   3.   Pareiškėjas, gavęs informaciją, kad paraiška yra priimtina, nedelsdamas perduoda papildomus dokumentų rinkinius kitoms valstybėms narėms, Komisijai ir Tarnybai, įskaitant informaciją apie tas dokumentų rinkinio dalis, kurias buvo paprašyta laikyti konfidencialiomis ir toks prašymas buvo pagrįstas, kaip nurodyta Reglamento (EB) Nr. 1107/2009 63 straipsnyje.
   Tuo pačiu metu pareiškėjas pateikia Tarnybai papildomus dokumentų rinkinius be informacijos, kurią buvo paprašyta laikyti konfidencialia, ir be pareiškėjo pagrindimo, nurodyto Reglamento (EB) Nr. 1107/2009 63 straipsnyje.
   4.   Tarnyba nedelsdama suteikia visuomenei galimybę susipažinti su papildomais dokumentų rinkiniais, išskyrus informaciją, kurią buvo paprašyta laikyti konfidencialia ir prašymas buvo pagrįstas, kaip nurodyta Reglamento (EB) Nr. 1107/2009 63 straipsnyje, išskyrus atvejus, kai yra viršesnis visuomenės interesas atskleisti šią informaciją.
   5.   Tarnybos arba valstybės narės prašymu pareiškėjas pateikia dokumentų rinkinius, pateiktus siekiant patvirtinti ir vėliau pratęsti patvirtinimą (jei turi galimybę juos gauti).
   6.   Jei papildomi dokumentų rinkiniai nebuvo pateikti iki 6 straipsnio 3 dalyje nustatytos datos arba jei pasibaigus laikotarpiui, skirtam trūkstamiems duomenims pateikti, kaip nurodyta šio straipsnio 2 pastraipoje, papildomuose dokumentų rinkiniuose vis dar trūksta 7 straipsnyje nurodytų duomenų, ataskaitą rengianti valstybė narė nedelsdama praneša pareiškėjui, bendrai ataskaitą rengiančiai valstybei narei, Komisijai, kitoms valstybėms narėms ir Tarnybai, kad paraiška yra nepriimtina, ir nurodo jos nepriimtinumo priežastis.
   9 straipsnis
   Pareiškėjo pakeitimas
   Pareiškėjas gali būti pakeistas kitu gamintoju, pastarajam perimant visas teises ir pareigas pagal šį reglamentą, informuojant ataskaitą rengiančią valstybę narę ir pareiškėjui bei kitam gamintojui pateikiant bendrą pareiškimą. Tokiu atveju pareiškėjas ir kitas gamintojas tuo pačiu metu informuoja bendrai ataskaitą rengiančią valstybę narę, Komisiją, kitas valstybes nares, Tarnybą ir visus kitus pareiškėjus, pateikusius paraišką dėl tos pačios veikliosios medžiagos, su kuria susijęs pareiškėjo pakeitimas.
   10 straipsnis
   Nepratęsimo reglamento priėmimas
   Komisija priima reglamentą dėl veikliosios medžiagos patvirtinimo nepratęsimo pagal Reglamento (EB) Nr. 1107/2009 20 straipsnio 1 dalies b punktą, jei visos veikliosios medžiagos patvirtinimo pratęsimo paraiškos yra nepriimtinos pagal šio reglamento 3 straipsnio 3 dalį arba pagal jo 8 straipsnio 6 dalį.
   2   SKYRIUS

      VERTINIMAS

   11 straipsnis
   Ataskaitą rengiančios valstybės narės ir bendrai ataskaitą rengiančios valstybės narės vertinimas
   1.   Jei paraiška yra priimtina pagal 8 straipsnio 1 dalį, ataskaitą rengianti valstybė narė, pasikonsultavusi su bendrai ataskaitą rengiančia valstybe nare, per 12 mėnesių nuo 6 straipsnio 3 dalyje nustatytos datos, parengia ir Komisijai pateikia ataskaitą, kurioje vertinama, ar galima manyti, kad veiklioji medžiaga atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje (toliau – pratęsimo vertinimo ataskaitos projektas), o Tarnybai pateikia tos ataskaitos kopiją.
   2.   Pratęsimo vertinimo ataskaitos projekte taip pat pateikiama tokia informacija:

               a)

               rekomendacija dėl patvirtinimo pratęsimo;

               b)

               rekomendacija dėl medžiagos laikymo nelabai pavojinga medžiaga;

               c)

               rekomendacija dėl to, ar medžiaga turėtų būti laikoma keistina medžiaga;

               d)

               jei reikia, pasiūlymas nustatyti didžiausią leidžiamąją koncentraciją;

               e)

               jei reikia, pasiūlymas klasifikuoti arba perklasifikuoti veikliąją medžiagą pagal Reglamentą (EB) Nr. 1272/2008;

               f)

               išvada, kurie iš papildomuose dokumentų rinkiniuose nurodytų naujų tyrimų yra svarbūs atliekant vertinimą;

               g)

               rekomendacija, dėl kurių ataskaitos dalių turi būti konsultuojamasi su ekspertais, vadovaujantis 13 straipsnio 1 dalimi;

               h)

               punktai, dėl kurių bendrai ataskaitą rengianti valstybė narė nepritaria ataskaitą rengiančios valstybės narės vertinimui (jei taikoma).

         3.   Ataskaitą rengianti valstybė narė atlieka nepriklausomą, nešališką ir skaidrų vertinimą atsižvelgdama į dabartines mokslo ir technikos žinias. Ji atsižvelgia į papildomus dokumentų rinkinius ir, jei reikia, į dokumentų rinkinius, pateiktus siekiant patvirtinimo ir vėliau pratęsiant patvirtinimą.
   4.   Ataskaitą rengianti valstybė narė pirmiausia nustato, ar tenkinami Reglamento (EB) Nr. 1107/2009 II priedo 3.6.2, 3.6.3, 3.6.4 ir 3.7 punktuose nustatyti patvirtinimo kriterijai.
   Jei šie kriterijai netenkinami, pratęsimo vertinimo ataskaitos projekte vertinamos tik tos dalys, nebent taikoma Reglamento (EB) Nr. 1107/2009 4 straipsnio 7 dalis.
   5.   Jei ataskaitą rengiančiai valstybei narei reikia papildomos informacijos, ji nustato laikotarpį, per kurį pareiškėjas turi ją pateikti. Tuo laikotarpiu nepratęsiamas 1 dalyje nustatytas 12 mėnesių laikotarpis. Pareiškėjas, vadovaudamasis Reglamento (EB) Nr. 1107/2009 63 straipsniu, gali prašyti išsaugoti tokios informacijos konfidencialumą.
   6.   Ataskaitą rengianti valstybė narė gali konsultuotis su Tarnyba ir kitų valstybių narių prašyti papildomos techninės ar mokslinės informacijos. 1 dalyje nustatytas 12 mėnesių laikotarpis dėl tokių konsultacijų ir prašymų nepratęsiamas.
   7.   Į informaciją, kurią pareiškėjas pateikė neprašomas arba pasibaigus 5 dalies pirmame sakinyje nustatytam jos pateikimo laikotarpiui, neatsižvelgiama, nebent ji būtų pateikta pagal Reglamento (EB) Nr. 1107/2009 56 straipsnį.
   8.   Ataskaitą rengianti valstybė narė, teikdama Komisijai pratęsimo vertinimo ataskaitos projektą, prašo, kad pareiškėjas pateiktų papildomų dokumentų rinkinių santrauką, atnaujintą įtraukiant papildomą informaciją, kurios ataskaitą rengianti valstybė narė prašė vadovaudamasi 5 dalimi arba kuri buvo pateikta vadovaujantis Reglamento 1107/2009 56 straipsniu, bendrai ataskaitą rengiančiai valstybei narei, Komisijai, kitoms valstybėms narėms ir Tarnybai.
   Pareiškėjas, vadovaudamasis Reglamento (EB) Nr. 1107/2009 63 straipsniu, gali prašyti išsaugoti tokios informacijos konfidencialumą. Prašymai pateikiami Tarnybai.
   12 straipsnis
   Pastabos apie pratęsimo vertinimo ataskaitos projektą
   1.   Tarnyba išsiunčia iš ataskaitą rengiančios valstybės narės gautą pratęsimo vertinimo ataskaitos projektą pareiškėjui ir kitoms valstybėms narėms per 30 dienų nuo jo gavimo.
   2.   Tarnyba, suteikusi pareiškėjui dvi savaites pateikti prašymą, kad tam tikros pratęsimo vertinimo ataskaitos projekto dalys pagal Reglamento (EB) Nr. 1107/2009 63 straipsnį būtų laikomos konfidencialiomis, suteikia visuomenei galimybę susipažinti su pratęsimo vertinimo ataskaitos projektu.
   3.   Tarnyba suteikia 60 dienų laikotarpį nuo tos ataskaitos pateikimo susipažinti su ja visuomenei dienos pastaboms raštu pateikti. Tokios pastabos pateikiamos Tarnybai, kuri jas apibendrina ir, kartu su savo pastabomis, perduoda Komisijai.
   4.   Tarnyba suteikia visuomenei galimybę susipažinti su atnaujintais papildomais dokumentų rinkiniais, išskyrus informaciją, kurią buvo paprašyta laikyti konfidencialia ir prašymas buvo pagrįstas, kaip nurodyta Reglamento (EB) Nr. 1107/2009 63 straipsnyje, išskyrus atvejus, kai yra viršesnis visuomenės interesas atskleisti šią informaciją.
   13 straipsnis
   Tarnybos išvada
   1.   Per penkis mėnesius nuo 12 straipsnio 3 dalyje nurodyto laikotarpio pabaigos Tarnyba, atsižvelgdama į dabartines mokslo ir technikos žinias, naudodamasi rekomendaciniais dokumentais, turimais teikiant papildomus dokumentų rinkinius, padaro išvadą, ar galima manyti, kad veiklioji medžiaga atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. Jei reikia, Tarnyba rengia konsultacijas su ekspertais, įskaitant ataskaitą rengiančios valstybės narės ir bendrai ataskaitą rengiančios valstybės narės ekspertus. Tarnyba praneša savo išvadą pareiškėjui, valstybėms narėms ir Komisijai.
   Nukrypstant nuo pirmos pastraipos, Komisija gali pasibaigus 12 straipsnio 3 dalyje nurodytam laikotarpiui nedelsdama pranešti Tarnybai, kad išvados pateikti nereikia.
   2.   Tarnyba, suteikusi pareiškėjui dviejų savaičių laikotarpį pateikti prašymui pagal Reglamento (EB) Nr. 1107/2009 63 straipsnį, kad tam tikros išvados dalys būtų laikomos konfidencialiomis, pateikia išvadą susipažinti visuomenei, išskyrus informaciją, kurią Tarnyba leido laikyti konfidencialia, išskyrus atvejus, kai yra viršesnis visuomenės interesas atskleisti šią informaciją.
   3.   Jei Tarnyba nusprendžia, kad jai reikia papildomos informacijos iš pareiškėjo, ji, pasikonsultavusi su ataskaitą rengiančia valstybe nare, nustato ne ilgesnį kaip vieno mėnesio laikotarpį, per kurį pareiškėjas turi pateikti tokią informaciją valstybėms narėms, Komisijai ir Tarnybai. Per 60 dienų nuo papildomos informacijos gavimo ataskaitą rengianti valstybė narė įvertina gautą informaciją ir nusiunčia savo vertinimą Tarnybai.
   Jei taikoma pirma pastraipa, 1 dalyje nurodytas laikotarpis pratęsiamas laikotarpiu, nurodytu šios dalies pirmoje pastraipoje.
   4.   Tarnyba gali prašyti Komisijos pasikonsultuoti su Europos Sąjungos etalonine laboratorija, paskirta pagal Europos Parlamento ir Tarybos reglamentą (EB) Nr. 882/2004 (6) patikrinti, ar pareiškėjo siūlomas analizės metodas likučiams nustatyti yra tinkamas ir atitinka Reglamento (EB) Nr. 1107/2009 29 straipsnio 1 dalies g punkto reikalavimus. Europos Sąjungos etaloninės laboratorijos prašymu pareiškėjas turi pateikti pavyzdžius ir analizės standartus.
   5.   Į informaciją, kurią pareiškėjas pateikė neprašomas arba pasibaigus 3 dalies pirmoje pastraipoje nustatytam jos pateikimo laikotarpiui, neatsižvelgiama, nebent ji būtų pateikta pagal Reglamento (EB) Nr. 1107/2009 56 straipsnį.
   14 straipsnis
   Pratęsimo ataskaita ir pratęsimo reglamentas
   1.   Komisija pristato Reglamento (EB) Nr. 1107/2009 79 straipsnio 1 dalyje nurodytam Komitetui pratęsimo ataskaitą ir reglamento projektą per šešis mėnesius nuo Tarnybos išvados gavimo arba, jei Tarnyba išvados nepateikė, nuo šio reglamento 12 straipsnio 3 dalyje nurodyto laikotarpio pabaigos.
   Pratęsimo ataskaitoje ir reglamento projekte atsižvelgiama į ataskaitą rengiančios valstybės narės pratęsimo vertinimo ataskaitą, šio reglamento 12 straipsnio 3 dalyje nurodytas pastabas ir į Tarnybos išvadą, jei ji buvo pateikta.
   Pareiškėjui suteikiama galimybė pateikti pastabas dėl pratęsimo ataskaitos per 14 dienų laikotarpį.
   2.   Komisija, remdamasi pratęsimo ataskaita ir atsižvelgdama į pareiškėjo pastabas, pateiktas per 1 dalies trečioje pastraipoje nurodytą laikotarpį, priima reglamentą, atsižvelgdama į Reglamento (EB) Nr. 1107/2009 20 straipsnio 1 dalį.
   3   SKYRIUS

      PEREINAMOJO LAIKOTARPIO IR BAIGIAMOSIOS NUOSTATOS

   15 straipsnis
   Pereinamojo laikotarpio nuostatos
   Reglamentas (ES) Nr. 1141/2010 toliau taikomas pratęsiant veikliųjų medžiagų, išvardytų I priede, patvirtinimą.
   16 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 18 d.

            Komisijos vardu

            Pirmininkas

         José Manuel BARROSO

      (1)  OL L 309, 2009 11 24, p. 1.

      (2)  OL L 322, 2010 12 8, p. 10.

      (3)  OL L 200, 2012 7 27, p. 5.

      (4)  OL L 70, 2005 3 16, p. 1.

      (5)  OL L 353, 2008 12 31, p. 1.

      (6)  OL L 165, 2004 4 30, p. 1.

      PRIEDAS

         2 straipsnio 1 dalyje nurodyta paraiškos forma

      Paraiška teikiama raštu, pasirašyta pareiškėjo, ir siunčiama ataskaitą rengiančiai valstybei narei ir bendrai ataskaitą rengiančiai valstybei narei.
      Paraiškos kopija siunčiama Europos Komisijai, Sveikatos ir vartotojų reikalų generaliniam direktoratui adresu European Commission, DG Health and Consumers, 1049 Brussels, Belgium, Europos maisto saugos tarnybai adresu European Food Safety Authority, Via Carlo Magno 1/A, 43126 Parma, Italy ir kitoms valstybėms narėms.
      PAVYZDYS
      1.   Informacija apie pareiškėją

                  1.1.

                  Pareiškėjo vardas, pavardė arba pavadinimas ir adresas, įskaitant už paraišką ir kitus šiame reglamente nurodytus įpareigojimus atsakingo fizinio asmens vardą ir pavardę:

                              1.1.1.

                                          a)

                                          telefono Nr.

                                          b)

                                          e. pašto adresas

                              1.1.2.

                                          a)

                                          kontaktiniai duomenys

                                          b)

                                          arba

            2.   Informacija identifikavimui palengvinti

                  2.1.

                  Bendrinis pavadinimas (pasiūlytas arba ISO priimtas) nurodant, jei reikia, visus gamintojo gaminamus variantus, pvz., druskas, esterius arba aminus.

                  2.2.

                  Cheminis pavadinimas (IUPAC ir CAS nomenklatūra).

                  2.3.

                  CAS, CIPAC ir EB numeriai (jei yra).

                  2.4.

                  Empirinė ir struktūrinė formulė, molekulinė masė.

                  2.5.

                  Veikliosios medžiagos grynumo apibūdinimas g/kg, kuris, jeigu įmanoma, turėtų būti identiškas arba priimtas kaip lygiavertis įtrauktajam į Komisijos įgyvendinimo reglamento (ES) Nr. 540/2011 (1) priedą.

                  2.6.

                  Veikliosios medžiagos klasifikavimas ir ženklinimas vadovaujantis Europos Parlamento ir Tarybos reglamentu (EB) Nr. 1272/2008 (2) (poveikis sveikatai ir aplinkai).

            3.   Nauja informacija

                  3.1.

                  Naujos informacijos, kurią ketinama pateikti drauge su jos reikalingumo pagrindimu, sąrašas atsižvelgiant į Reglamento (EB) Nr. 1107/2009 15 straipsnio 2 dalį.

                  3.2.

                  Naujų tyrimų su stuburiniais gyvūnais, kuriuos ketinama pateikti, sąrašas.

                  3.3.

                  Naujų ir tęsiamų tyrimų tvarkaraštis.

            Pareiškėjas patvirtina, kad paraiškoje pirmiau nurodyta informacija yra teisinga.
      Data ir parašas (asmens, turinčio įgaliojimą veikti 1.1 punkte nurodyto pareiškėjo vardu).

         (1)  OL L 153, 2011 6 11, p. 1,

         (2)  OL L 353, 2008 12 31, p. 1.


title: 2015 m. gruodžio 2 d. Komisijos įgyvendinimo reglamentas (ES) 2015/2232, kuriuo leidžiama padidinti vyno, gaminamo iš 2015 m. derliaus vynuogių, užaugintų visuose Danijos, Nyderlandų, Švedijos ir Jungtinės Karalystės vynuogių auginimo regionuose, sodrumo ribas

text:
3.12.2015

               LT

               Europos Sąjungos oficialusis leidinys

               L 317/24

         KOMISIJOS ĮGYVENDINIMO REGLAMENTAS (ES) 2015/2232
   2015 m. gruodžio 2 d.
   kuriuo leidžiama padidinti vyno, gaminamo iš 2015 m. derliaus vynuogių, užaugintų visuose Danijos, Nyderlandų, Švedijos ir Jungtinės Karalystės vynuogių auginimo regionuose, sodrumo ribas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 91 straipsnį,
   kadangi:

               (1)

               Reglamento (ES) Nr. 1308/2013 VIII priedo I dalies A punkto 3 papunktyje numatyta, kad ypač nepalankių klimato sąlygų metais valstybės narės gali prašyti leisti padidinti alkoholio koncentracijos vyne (sodrumo) ribas ne daugiau kaip 0,5 tūrio %;

               (2)

               Nyderlandai, Danija, Švedija ir Jungtinė Karalystė paprašė leisti padidinti minėtus vyno, gaminamo iš 2015 m. derliaus vynuogių, sodrumo ribas, kadangi jų augimo sezonu oro sąlygos buvo ypač nepalankios;

               (3)

               dėl Reglamento (ES) Nr. 1308/2013 VIII priedo I dalies A.2 punkte numatyto natūralios alkoholio koncentracijos padidinimo ribų tinkamos visuminės alkoholio koncentracijos tūrio procentais vyno gamyba tam tikruose vynuogių auginimo regionuose, kur paprastai toks vynas rinkoje yra paklausus, yra negalima dėl ypač nepalankių oro sąlygų 2015 m.;

               (4)

               atitinkamai yra tikslinga leisti padidinti vyno, gaminamo iš 2015 m. derliaus vynuogių, užaugintų Danijoje, Nyderlanduose, Švedijoje ir Jungtinėje Karalystėje, sodrumo ribas;

               (5)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (ES) Nr. 1308/2013 VIII priedo I dalies A.3 punkto, visuose Danijos, Nyderlandų, Švedijos ir Jungtinės Karalystės vynuogių auginimo regionuose arba jų dalyse natūrali alkoholio koncentracija tūrio procentais 2015 m. derliaus šviežiose vynuogėse, vynuogių misoje, rauginamoje vynuogių misoje, jauname rauginamame vyne ir vyne, gaminamame iš 2015 m. derliaus vynuogių, gali būti didinama neviršijant 3,5 % tūrio.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gruodžio 2 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.